ועדת הבריאות, כנסת 25, פרוטוקול מספר 10, 2023-02-21 00:00

אוריאל בוסו: שלום, בוקר טוב לכולם, וחודש טוב ומבורך - חודש אדר

אוריאל בוסו:  משנכנס אדר מרבין בשמחה

אוריאל בוסו:  היום יום שלישי, ל' בשבט התשפ''ג, ‏21 פברואר 2023, אני מתכבד לפתוח את ישיבת ועדת הבריאות בנושא: התוכנית הלאומית למניעת אובדנות

אוריאל בוסו:      בראשית הדברים, אני מבקש להודות למשתתפת החשובה, שנמצאת כאן לצידי, סגנית שר האוצר חברת הכנסת מיכל וולדיגר

אוריאל בוסו:   בהמשך תצטרף אלינו, כמובן, השרה להגנת הסביבה, שכיהנה כיושבת-ראש ועדת הבריאות

אוריאל בוסו:  היא היתה מיוזמות היום המיוחד הזה כאן בכנסת

אוריאל בוסו:  למעשה, שתיהן מאוד פעילות בנושא מניעה והתמודדות עם האובדנות בפרט, ועם נושא בריאות הנפש בכלל, ומקדישות את מרצן וכוחן  לנושאים אלו

אוריאל בוסו:       כמובן שחברי הוועדה גם משתתפים, חברת הכנסת טטיאנה מזרסקי ויושב-ראש ועדת החינוך של הכנסת חבר הכנסת יוסף טייב

אוריאל בוסו:  שלום וברכה

אוריאל בוסו:       בישראל כיום מוכרים קרוב ל-400 מקרים של אובדנות בשנה, וכן כ-6,000 מקרים של ניסיונות התאבדות

אוריאל בוסו:  ההערכה היא שיש דיווח חסר במספר מקרי האובדנות, כך שלמעשה מספר המקרים גדול בכ-30%, לפחות לפי הרישומים

אוריאל בוסו:  אלו מספרים שלא נתפסים

אוריאל בוסו:       על פי הנתונים של מרכז אלה, המפעילים את מרכזי הסיוע לשכול אזרחי במשרד הרווחה, 72% ממקרי האובדנות הם של גברים

אוריאל בוסו:  הגיל הממוצע של מקרי האובדנות הוא 42

אוריאל בוסו:   6% מתוכם הם בני נוער

אוריאל בוסו:   7% מתוכם הם מעל לגיל 70

אוריאל בוסו:  בנוסף לכך, על פי נתונים של עמותת ער"ן שפורסמו, ישנה עלייה של כ-40% בשיעור הפניות האובדניות לעמותה מאז התפרצה מגפת הקורונה לחיינו, וזה בכלל פרק אחר

אוריאל בוסו:      לצערי, אין כיום כמעט אדם שלא מכיר מישהו או מישהי, בקשר ישיר או עקיף, שלצערנו התקרב למצב של מחשבה או ניסיון אובדנות

אוריאל בוסו:  כל מקרה כזה משאיר אדם לאורך זמן ארוך בכאב קשה מאוד, וגם משפחה שבורה מאחוריו

אוריאל בוסו:       אפשר וניתן לצמצם את התופעה הקשה הזו

אוריאל בוסו:  זו לא גזירת גורל, ובצעדים נכונים, ובעיקר בעבודה משותפת ושיטתית של משרדי הממשלה, הכנסת  והמגזר השלישי  יחד, ניתן לעשות שינוי

אוריאל בוסו:       אנחנו רואים בפעולות וביוזמות למניעת אובדנות הצלת חיים - פשוטו כמשמעו

אוריאל בוסו:  זו גם הסיבה שאני, יחד עם האורחות המוכבדות שלנו והחברים שנמצאים כאן, יזמנו את היום המיוחד הזה בכנסת לציון יום למניעת אובדנות

אוריאל בוסו:      אם בזכות היום המיוחד, ובזכות הדיון כאן בוועדה, ובוועדות הכנסת הנוספות שמתקיימות היום בנושא הזה, כולל בוועדת החינוך בהמשך היום, נצליח להציל מאובדנות, ולו אדם אחד, יהיה זה שכרנו

אוריאל בוסו:      למרות המורכבות, עקב הלילה הלבן שהתנהל במליאה, התעקשנו לקיים את הדיון הזה עקב חשיבות הנושא

אוריאל בוסו:  בהמשך היום יהיה כנס מיוחד, שיזמה סגנית שר האוצר חברת הכנסת מיכל וולדיגר

אוריאל בוסו:  אנחנו נשתתף גם בו

אוריאל בוסו:   נבקש  לשמוע מנציגי הממשלה על יישום התוכנית הלאומית למניעת אובדנות, שהוקמה בשנת 2013, בעקבות הכרזת הממשלה כי מניעת אובדנות היא יעד לאומי

אוריאל בוסו:  בהמשך נסתכל על המספרים ועל עלויות של המדינה במניעת אובדנות ומה זה משית על המדינה במקרה של אובדנות חלילה, וכמה מקרים מונעת כל השקעה של שקל

אוריאל בוסו:  נבקש לבדוק האם ישנם פערים ביישום התוכנית וזאת כי רק בשליש מהרשויות המקומיות פועלת התוכנית, וזאת למרות שבמקומות בהם היא פועלת נרשמה ירידה של 13% במספר מקרי האובדנות

אוריאל בוסו:  צריך להבין למה זה לא מוטמע בכלל הרשויות

אוריאל בוסו:       עוד פורסם כי תקציב התוכנית קוצץ, לפחות בשנת 20', באופן דרמטי בכ-50%

אוריאל בוסו:  נבקש לברר האם כך הם פני הדברים

אוריאל בוסו:      אנחנו מתכוונים להפשיל שרוולים, להעמיק ולחקור כיצד נוכל לשפר עוד את נושא מניעת האובדנות

אוריאל בוסו:  אל מול המספרים הבלתי נתפסים של מאות האנשים שאנחנו מאבדים בכל שנה, אסור לנו לאבד זמן ואסור להישאר אדישים

אוריאל בוסו:       אנחנו כאן, בוועדת הבריאות, בשביל כל אדם שיהיה זקוק לסיוע ולעזרה בנושא חשוב זה, ובשביל כל הארגונים שעוסקים בעבודת הקודש הזו

אוריאל בוסו:  דלת הוועדה תמיד תהיה פתוחה

אוריאל בוסו:      לפני שנתחיל אבקש, כמובן, להגיד תודה לעמותת בשביל החיים ולשאר העמותות והגופים שדוחפים ושותפים ליום המיוחד היום כאן בכנסת

אוריאל בוסו:  תודה גדולה גם למרכז אלה שפועל אף הוא בתחום זה, ולכלל הארגונים הפועלים בתחום הקדוש הזה

אוריאל בוסו:      אני רוצה, קודם כול, לתת לסגנית השר לומר דברי פתיחה, ולאחר מכן חברי כנסת, לפי הצורך

אוריאל בוסו:  תודה למשרד הבריאות ולשאר הגופים שנמצאים כאן על השתתפותם

אוריאל בוסו:       גברתי, בבקשה

מיכל מרים וולדיגר: תודה רבה, ובוקר טוב לכולם

מיכל מרים וולדיגר:  תודה רבה ליושב-הראש, חברי חבר הכנסת אוריאל בוסו, ותודה לחבריי בכנסת

מיכל מרים וולדיגר:  וכמובן לכם, אנשי המקצוע, אנשי המשרדים, והחברה האזרחית

מיכל מרים וולדיגר:  ציין חברי יושב-הראש שזהו יום מיוחד לציון יום המיוחד למאבק באובדנות

מיכל מרים וולדיגר:  אבל מי כמוכם יודע שכבודו של היום המיוחד מונח, אבל אתם עובדים יום יום, 365 ימים בשנה, בכל רגע ורגע, בכל שנייה ושנייה, כדי למנוע את המקרה הבא שהוא מתרחש כנראה ממש ברגעים אלה

מיכל מרים וולדיגר:  אני מאמינה שלא את כל המקרים אנחנו יכולים למנוע,  אבל בוודאי את מרביתם

מיכל מרים וולדיגר:  כפי שאמר פה חברי, מניעה זה  תוכניות מניעה, תוכניות איתור, תוכניות הכשרה

מיכל מרים וולדיגר:  זה בהחלט תוכניות טיפול לטווח קצר וארוך

מיכל מרים וולדיגר:  אני מכירה פה כמעט את מרבית הנוכחים, ואני יודעת שאתם עושים את עבודתכם נאמנה

מיכל מרים וולדיגר:  אנחנו נמשיך

מיכל מרים וולדיגר:       דיברת על קיצוץ, אבל אני לא מכירה קיצוץ

מיכל מרים וולדיגר:  להיפך, אני מכירה הרחבה

מיכל מרים וולדיגר:  בעזרת השם, גם בתקציב הנוכחי נרחיב את המשאבים ואת התקציב

מיכל מרים וולדיגר:  אם אינני טועה, יש היום 155 רשויות, ואנחנו רוצים  להגדיל את זה

מיכל מרים וולדיגר:  יש שאיפה להגיע לכל הרשויות עד שנת 2025

מיכל מרים וולדיגר:  אנחנו עובדים בהחלט ביחד עם כל הרשויות ועם כל המשרדים הרלוונטיים: רווחה, חינוך, וביטחון הפנים

מיכל מרים וולדיגר:  אנחנו מבינים את גודל השעה, את גודל המצוקה, ואת הצורך הכול כך כול כך חשוב הזה לתת מענים ולפתח אותם

מיכל מרים וולדיגר:  כלומר, כן להשקיע במענים שקיימים היום,  וגם תמיד לחשוב קדימה ולפתח מענים נוספים

מיכל מרים וולדיגר:       אני רוצה שכל אחד ואחת מכם יידע שאנחנו יחד איתכם במאבק הזה וברצון

מיכל מרים וולדיגר:  אנחנו מבינים את ההשלכות

מיכל מרים וולדיגר:  האובדן של כל אדם, אישה וילד שנוטל את חייו, הוא כול כך כול כך קשה

מיכל מרים וולדיגר:  זה פשוט עולם ומלואו

מיכל מרים וולדיגר:  מעבר לכך, יש גם את המעגלים הנוספים כמו המשפחה

מיכל מרים וולדיגר:  אנחנו מכירים את הנתונים שבמשפחה שכבר היה אובדן, לא עלינו, והיא באמת מתפרקת, הסיכונים שיהיה חלילה אובדן נוסף גדלים פי שמונה, ולכן כול כך חשוב להיכנס לתוך המשפחות וללוות, לעזור ולתת תמיכה

מיכל מרים וולדיגר:       למרות שהנושא הוא כול כך כאוב, אני אופטימית

מיכל מרים וולדיגר:  אני מאמינה שנצליח

מיכל מרים וולדיגר:  במיוחד כשהיום הוא ראש חודש אדר, ובאדר מצווים להרבות בשמחה

מיכל מרים וולדיגר:  למרות הקושי, אנחנו נחייך ונהיה אופטימיים

מיכל מרים וולדיגר:  אני איתכם

מיכל מרים וולדיגר:  תודה

אוריאל בוסו: תודה רבה, סגנית השר

אוריאל בוסו:  למעשה, אני נתתי לך לומר זאת כי אנחנו יודעים שיש מלחמות תקציביות בנושא

אוריאל בוסו:  את הולכת להביא בשורה ואנחנו מקווים שתצליחי

אוריאל בוסו:  בסוף השבוע הזה אמור לעבור בממשלה תקציב המדינה, ובימים אלה את שוקדת מול משרד האוצר ומשרד הבריאות להגדיל את התקציב בנושא החשוב הזה

אוריאל בוסו:  אנחנו מודים לך על כך

אוריאל בוסו:       בבקשה, חברת הכנסת מזרסקי

טטיאנה (טניה) מזרסקי: אדוני היושב-ראש, בוקר טוב

טטיאנה (טניה) מזרסקי:  סגנית השרה היקרה,  עד כמה שאני מכירה אותך, את הקדשת את כול כולך לתחום בתחום בריאות הנפש ואת תורמת לנושא

טטיאנה (טניה) מזרסקי:  את מקדמת את הנושא הזה, וגם את נושא מניעת אובדנות

טטיאנה (טניה) מזרסקי:  אני לא מכירה מישהו אחר בכנסת שמכיר את הנושא באופן יותר רחב ועמוק יותר ממך

טטיאנה (טניה) מזרסקי:  כל הכבוד וישר כוח

טטיאנה (טניה) מזרסקי:       התוכנית למניעת אובדנות קיימת מ-2013

טטיאנה (טניה) מזרסקי:   אני רוצה להזכיר את השרה לשעבר יעל גרמן, שקידמה והקימה את התוכנית

טטיאנה (טניה) מזרסקי:   הממשלה ב-2013 בנתה לראשונה תוכנית לשלוש שנים ושמה לעצמה מטרה לצמצם כל שלוש שנים ב-20% את מקרי האובדנות

טטיאנה (טניה) מזרסקי:  היא הקדישה לכך תקציב של 55 מיליון שקלים, אם אינני טועה

טטיאנה (טניה) מזרסקי:  עם הזמן התקציב קוצץ, ובהרבה

טטיאנה (טניה) מזרסקי:  אני מקווה שנמצאים כאן נציגי משרדי הממשלה

טטיאנה (טניה) מזרסקי:  נמצאים פה נציגים ממשרד הרווחה, משרד החינוך ומשרד הבריאות

טטיאנה (טניה) מזרסקי:  למה אין נציגים של משרד העלייה והקליטה? המשרד לעלייה וקליטה גם שותף בתוכנית הלאומית למניעת אובדנות

תמי ברנע: הם נרשמו לדיון

תמי ברנע:  לא שלחו נציג

טטיאנה (טניה) מזרסקי: צריך לדרוש שהם יגיעו

טטיאנה (טניה) מזרסקי:  האם הם נמצאים בזום?      

תמי ברנע: יכול להיות שהם בזום

תמי ברנע:  עדי וולס לא בזום?      

אוריאל בוסו: אנחנו נרשום ונבדוק

אוריאל בוסו:   חלק מסיכום הדיון - - -     

טטיאנה (טניה) מזרסקי: אני רוצה להזכיר שמספר מקרי האובדנות בקרב העולים הוא הרבה יותר גבוה מכלל האוכלוסייה

טטיאנה (טניה) מזרסקי:  אני מדברת על כך ש-3

טטיאנה (טניה) מזרסקי: 6% מכלל יוצאי אתיופיה מתאבדים, ויוצאי ברית המועצות מתאבדים בשיעור של 1

טטיאנה (טניה) מזרסקי: 6% יותר מכלל האוכלוסייה

טטיאנה (טניה) מזרסקי:  יש הרבה מקרי אובדנות בקרב אוכלוסיית הקשישים, ואי אפשר להתעלם מזה

טטיאנה (טניה) מזרסקי:  אנחנו צריכים להגדיל את התוכנית, ולא לקצץ כפי שזה קוצץ בשנים הקודמות, ולהוסיף תקנים של עובדים סוציאליים שיעבדו במניעת מקרי אובדנות

טטיאנה (טניה) מזרסקי:  אנחנו יודעים שהתאבדות היא גורם המוות השני בקרב בני נוער וצעירים מגיל 15 עד 24, וזה נורא

טטיאנה (טניה) מזרסקי:  כנראה שמשהו קורה בחברה שלנו

טטיאנה (טניה) מזרסקי:  אנחנו צריכים לפעול בשיא הכוח

טטיאנה (טניה) מזרסקי:       אני רוצה להזכיר שהתוכנית שמה לעצמה מטרה להעלות את המודעות לתופעת האובדנות, הקמת     מאגר מידע, איתור אנשים בסיכון, הכשרת שומרי סף: מורים, עובדים סוציאליים ואחרים, נקיטת פעולות להבטחת פנייה לטיפול, צמצום נגישות לאמצעים קטלניים, סיוע למשפחות שיקיריהן התאבדו, עידוד מחקרים בנושא, וקביעת יעדים ומדדים כדי לבחון את הצלחת התוכנית

טטיאנה (טניה) מזרסקי:       אני רוצה לשמוע עד כמה משרדי הממשלה עמדו ביעדים, עד כמה המטרות הושגו, ועד כמה פועלים לחיזוק התוכנית וללמוד מהניסיון מחו"ל

טטיאנה (טניה) מזרסקי:  אנחנו יודעים שתוכנית דומה קיימת, למשל, בפינלנד,  ושחלה ירידה של 40% בשיעור ההתאבדויות מאז שהתוכנית יושמה לפני עשרים שנים

טטיאנה (טניה) מזרסקי:  בגרמניה חלה ירידה של 24%, ביפן 50%, בבריטניה 25%, ובסקוטלנד 18%

טטיאנה (טניה) מזרסקי:  אני מקווה שאנחנו נראה נתונים מדויקים

טטיאנה (טניה) מזרסקי:  אני מבקשת ממשרדי הממשלה להתייחס ולהציג לנו נתונים

טטיאנה (טניה) מזרסקי:  תודה

אוריאל בוסו: תודה רבה

אוריאל בוסו:  כרגיל את מגיעה לוועדות עם נתונים ושיעורי בית

אוריאל בוסו:  כל הכבוד לך שאת לוקחת את כל הנושאים ברצינות

אוריאל בוסו:  כולם צריכים לדעת שאת הולכת למספר ועדות ושאת מגיעה לכל נושא ונושא שעולה כאן

אוריאל בוסו:  ישר כוח

טטיאנה (טניה) מזרסקי: זו העבודה שלנו

טטיאנה (טניה) מזרסקי:  תודה

אוריאל בוסו: חבר הכנסת יוסף טייב, יושב-ראש ועדת החינוך, בבקשה

אוריאל בוסו:  אנחנו מודים על שיזמת היום דיון בנושא אצלך בוועדה

יוסף טייב: קודם כול, אדוני היושב-ראש, אני רוצה לברך אותך על שיזמת את הנושא ושכינסת את ועדת הבריאות

יוסף טייב:  אתה היית גם חוד החנית מבין אלה שביקשו מהוועדות האחרות

יוסף טייב:  אני קיבלתי את פנייתך ונעניתי לשיתוף פעולה

יוסף טייב:  תהיה ישיבה משותפת

אוריאל בוסו: אני לא לוקח קרדיט לעצמי

אוריאל בוסו:  יזמו את זה בשנה שעברה עם עידית סילמן, ואני כיושב-ראש ועדת הבריאות המשכתי

יוסף טייב: אנחנו מברכים על העבר ועל ההווה

יוסף טייב:  בשעה 13:00 תהיה ישיבה משותפת עם הוועדה לזכויות הילד

יוסף טייב:  עצם העלאת הנושא נותן עידוד לאותם אנשים המתמודדים עם מחלות נפש ועם רצון לאובדנות

יוסף טייב:  אין ספק שאנחנו רואים אחוזים מאוד גבוהים במספר המתאבדים בקרב העולים, אבל גם בקרב ילדים במערכת החינוך, והנושא כמובן יעלה אצלי בוועדה בשעה 13:00

יוסף טייב:       אני רוצה לברך אותך על הדיון, ואני גם רוצה לברך את משרדי הממשלה

יוסף טייב:  אני אעצור כאן

יוסף טייב:  אפשר לפרוס נתונים, והם פרוסים בפנינו

יוסף טייב:  אבל אנחנו נמצאים פה בשביל לשמוע מה נעשה וכדי לקבל סקירה ממשרדי ממשלה

יוסף טייב:  כמובן שאנחנו, כחברי כנסת בבית הזה, נהיה לכם ולהם לעזר כדי לקדם את הנושא החשוב הזה

יוסף טייב:  תודה

אוריאל בוסו: תודה רבה

אוריאל בוסו:       מירי כהן, משרד הבריאות, בבקשה

אוריאל בוסו:  אני מבקש לתמצת במצגות ושזה לא יתפוס את עיקר הדיון

אוריאל בוסו:  אנחנו צריכים לסיים כאן היום בשעה 12:00

מירי כהן: מירי כהן, מנהלת קשרי ממשל ותוכניות לאומיות

מירי כהן:  אני מלווה את התוכנית הלאומית למניעת אובדנות מזה מספר שנים באופן לגמרי צמוד ויום יומי

מירי כהן:  בעיקרון, מדי שנה מתאבדים בישראל בין 400 ל-500 איש, וניגע אחר כך בנתונים היותר מעודכנים שיש לנו, ומתבצעים כ-7,000 ניסיונות התאבדות מדי שנה

מירי כהן:  אלו הנתונים שמשרד הבריאות מרכז ומוציא דוח מדי שנה לגבי הנתונים

מירי כהן:  בשנת 2020, וזה הנתונים האחרונים שיש לנו, ואגע אחר כך באיזה נתונים נוספים יש לנו, היו 437  מקרי התאבדויות

מירי כהן:  זה עלייה מ-428 ב-2019,  אבל ירידה מ-449 ב-2018

מירי כהן:  מי שירצה לראות את כל הפילוחים בצורה מפורטת, ולא ניגע בהם עכשיו,  הם נמצאים בדוח של משרד הבריאות, ואין בעיה להעביר אותם

מירי כהן:  זה באתר המשרד

מירי כהן:   נוכל להעביר לכל מי שרוצה

מירי כהן:  הנתונים שלנו לגבי התמותה נמצאים בדיליי כי הם מתבססים על נתוני התמותה של הלשכה המרכזית  לסטטיסטיקה, כשאנחנו יודעים שסיבות המוות יוצאות תמיד באיחור

מירי כהן:  לכן, הנתונים שלנו מ-2020

מירי כהן:  אבל כדי שנצמצם את הפער, לפחות, מבחינתנו, ונדע מה האומדן שלנו לגבי מקרי ההתאבדויות, כלומר, מקרים שהסתיימו בהתאבדות

מירי כהן:  כי נתונים של ניסיונות אובדנות, יש לנו מדי שנה

מירי כהן:  כלומר, אנחנו עוקבים אחריהם כמעט חודש בחודשו

מירי כהן:  כלומר, אין בעיה של הנתונים

מירי כהן:        לגבי מקרי האובדנות עצמם - אנחנו מקבלים ועוקבים אחרי הנתונים שאנחנו מקבלים מהמכון לרפואה משפטית, שמרבית מקרי התמותה וההתאבדויות מגיעים אליו - בערך כ-60% - 70%

מירי כהן:    ואז יש לנו אפשרות לראות ולעקוב אחרי הנתונים כי יש לנו אותם ממש ברמה יום יומית

מירי כהן:  אנחנו יכולים לראות את הנתונים און-ליין

מירי כהן:  היה לנו מאוד חשוב לעקוב אחרי הנתונים האלה, בעיקר בתקופת הקורונה

מירי כהן:  בעקבות חששנו שבמשבר הקורונה ובמגפה תהיה לנו עלייה במקרי ההתאבדויות

מירי כהן:  לכן,  היה לנו חשוב מאוד מאוד לוודא, לנטר, לעקוב ולהגביר את התוכניות שלנו כדי שחלילה לא נראה כאן מגפה של אובדנות

מירי כהן:       אפשר לומר שאנחנו לא ראינו עלייה באובדנות בתקופת הקורונה

מירי כהן:  לא אפרט כרגע את הנתונים כי יש לנו את כולם

מירי כהן:  אבל אנחנו יודעים, וזו גם היתה ההערכה של כל אנשי המקצוע שלנו, שתמיד אחרי שיש אסון ומגפה, צפויה להיות עלייה בשיעורי האובדנות

מירי כהן:  זו מגמה שהיא כלל עולמית

מירי כהן:  ולכן, כל הפעילות שלנו היתה לוודא שלא תהיה התפרצות בקורונה, וגם לוודא שלא תהיה התפרצות אחרי הקורונה, או לנסות למזער אותה ככל הניתן

מירי כהן:  לצערי, אנחנו רואים היום את הנתונים

מירי כהן:  שוב, זה לא רק אובדנות, זה גם המצוקות הנפשיות

מירי כהן:  אנחנו רואים את זה בעיקר בילדים ונוער, אבל לא רק

מירי כהן:  שוב, זה לא בגלל הקורונה עצמה, אלא כל התנאים שהיו מסביב וכל מיני סיבות

מירי כהן:  לכן, אנחנו חייבים להגביר את הפעילות בנושא הזה

מירי כהן:  גם באובדנות, וגם בכלל במענים של המצוקות הנפשיות לכלל האוכלוסייה,  ובוודאי בדגש על ילדים ונוער

מירי כהן:         יש אוכלוסיות בסיכון, ונאמר קודם לגבי עולים

מירי כהן:  אנחנו מנטרים את הנתונים האלה כל הזמן, ובוודאי לגבי עולים יחד עם משרד העלייה והקליטה, גם תוכניות הכשרה וגם תוכניות התערבות, כדי למזער את הסיכון לאובדנות

מירי כהן:  הנתונים שלנו מראים שבשנת 2020 היו 11 מקרים של התאבדויות בקרב עולים חדשים תוך עשר שנים מהעלייה, כשעשרה מתוכם זה ממדינות ברית המועצות לשעבר, ואחד ממדינה אחרת

מירי כהן:  אלו הנתונים שלנו

מירי כהן:  אני אציג נתונים נוספים בהיילייט, לא פירוט של נתונים כי זה יגזול לנו את כל הדיון

מירי כהן:  אמרתי לגבי השנה האחרונה

מירי כהן:  בעיקרון, ישראל מדורגת ב-27 המדינות

מירי כהן:  אנחנו משווים את עצמנו למדינות המערב כמובן

מירי כהן:  אנחנו נמצאים במקום השלישי המתוקנן לגבי התאבדויות הנמוך בעולם לגבי גברים, ומקום חמישי הנמוך בקרב נשים

מירי כהן:  אנחנו יודעים גם שהאוכלוסייה המבוגרת נמצאת בסיכון יותר גבוה לאובדנות, גם בגלל המאפיינים כמו: מצב בדידות, מצוקות נפשיות וכו'

מירי כהן:  אנחנו רואים את זה

מירי כהן:  אגב, דיון לגבי המצוקות בגיל השלישי יתקיים דיון בוועדת העבודה והרווחה

מירי כהן:  אבל גם על זה ממקדים תוכניות יחד עם משרד הרווחה, ובמיוחד בשנתיים האחרונות ניתן לזה דגש מאוד גבוה

מירי כהן:  בקרב הערבים שיעור האובדנות  נמוך יותר מאשר באוכלוסייה היהודית

מירי כהן:  לא אפרט את שאר הנתונים  כי זה יכול לגזול לנו את כל הזמן

טטיאנה (טניה) מזרסקי: הזכרת עולים חדשים

טטיאנה (טניה) מזרסקי:  בשנת 2020 היו 11 מקרים של  אובדנות בקרב עולים

טטיאנה (טניה) מזרסקי:  מה הגילים שלהם?      

מירי כהן: אני לא זוכרת

מירי כהן:  יש את הפילוח של הגיל

מירי כהן:  זה כל הגילים

מירי כהן:  אני לא חושבת שזה ילדים

מירי כהן:  למיטב ידיעתי, זה לא ילדים

טטיאנה (טניה) מזרסקי: אולי זה מבוגרים שהיו בבדידות עקב הקורונה

מירי כהן: יש פירוט לגבי דור ראשון ודור שני של עולים

טטיאנה (טניה) מזרסקי: אפשר לראות מה הסיבה ולפעול למניעה

מירי כהן: מצוקות של עלייה

מירי כהן:  מהנתונים עצמם אפשר לראות שלאורך השנים יש גם ירידה במספר ההתאבדויות בקרב עולים, וטוב שכך

מירי כהן:  זה כנראה קשור גם בקליטה וכו'

טטיאנה (טניה) מזרסקי: אבל  שנת 2020 היא שנה מיוחדת בגלל הקורונה והסגרים

מירי כהן: נכון

מירי כהן:  אני לא מתייחסת לשנה ספציפית

מירי כהן:  לכן, כדאי לראות את כל הנתונים

מירי כהן:  נעביר הכול

טטיאנה (טניה) מזרסקי: אפשר להפיק מכאן מסקנות אם יהיה עוד סגר והתפרצות פנדמיה, חס וחלילה, כדי שאנחנו נדע איך למנוע מצבים כאלה

מירי כהן: לכן, אנחנו עוקבים אחרי הנתונים, ובעיקר כשיש  אירועים כאלה, כדי לוודא שאין התפרצויות ואין גידול בסיכון כמו שאנחנו רואים עכשיו בפוסט קורונה

מירי כהן:       אוכלוסיות בסיכון זה בני נוער, ודובר על זה

מירי כהן:  אנחנו רואים גם ירידה בגילים של ההתאבדויות בקרב בני הנוער

מירי כהן:  אני לא אכנס לנושא הרשתות החברתיות ודברים אחרים כי זה שווה דיון בפני עצמו

מירי כהן:  לא ניגע גם בפעילות מוקד 105 של המטה הלאומי

מירי כהן:  אזרחים ותיקים - כפי שציינתי

טטיאנה (טניה) מזרסקי: ילדים למדו טוב מאוד להשתמש במוקד 105

מירי כהן: כן, חשוב מאוד

מירי כהן:  האם ניתן למנוע אובדנות? אנחנו יודעים לאור הניסיון שנצבר בעולם, וזה משמש בסיס לזה שייסדנו והקמנו את התוכנית הלאומית למניעת אובדנות בישראל, שניתן למנוע אובדנות

מירי כהן:  זה הקו המנחה שלנו

מירי כהן:  כאמור, היתה החלטת ממשלה ב-2013, שעל בסיסה הוקמה התוכנית הלאומית שהיא משותפת

מירי כהן:  מבנה ארגוני: יש ועדת שרים מצומצמת  של המשרדים השותפים שמנהלת הכול

מירי כהן:  ועדת היגוי בין-משרדית שעובדת באופן שוטף, והנציגים נמצאים פה

מירי כהן:  חלקם נמצאים פה פיזית וחלקם לא

מיכל מרים וולדיגר: מירי, אני מתנצלת

מיכל מרים וולדיגר:  ברשותך, אדוני היושב-ראש, אני חייבת לצאת לישיבה דחופה בנושא

מיכל מרים וולדיגר:  אני מזמינה את כולכם

מירי כהן: מיכל, בהזדמנות זו אני רוצה לומר לך תודה רבה רבה על כל הפעילות שלך

מירי כהן:  נכנסה השרה עידית סילמן, שמלווה אותנו בתוכנית הזו כבר לאורך שנים

מירי כהן:  והפעילות שלכן והדחיפה שלכן -  פשוט אין מילים

מיכל מרים וולדיגר: תודה רבה

מיכל מרים וולדיגר:  כולכם כמובן מוזמנים לכנס בשעה 12:00

אוריאל בוסו: סגנית השר, תודה רבה  לך על כל הפעילות שלך

מירי כהן: ועדת ההיגוי - במערכת הבריאות שותפים בתי החולים, קופות החולים וכו'

מירי כהן:  משרדי ממשלה שותפים: משרד החינוך, משרד הרווחה, משרד העלייה והקליטה, משרד לביטחון הפנים, משרד הפנים, משרד הכלכלה, המרכז לשלטון מקומי, משרד ביטחון, משרד לביטחון לאומי, משטרה ושב"ס

מירי כהן:  כל מי שאנחנו חושבים שיש לו יד ורגל ויכול לתרום לתוכנית הזו, נמצא בה

מירי כהן:  מי שרק אפשר, כי, מבחינתנו, להציל כל אחד ולא משנה באיזה מסגרת הוא נמצא, ומיהו ומהו, ולא משנה באחריות של משרד הוא נמצא

מירי כהן:  כולם שותפים שלנו

מירי כהן:      הוזכר כאן קודם נושא הרשויות המרכזיות

מירי כהן:  אחד הדברים המרכזיים בו התוכנית פועלת הוא במרחב של הרשות המקומית

מירי כהן:  כי הם מכירים את האנשים, הם מטפלים באנשים

מירי כהן:  ולכן, אחד הדברים שאנחנו מקדמים זה  ביסוס תוכנית בכל רשות מקומית

מירי כהן:  למרות הכתבה שפורסמה, ואמרה זאת בצדק סגנית השר  מיכל וולדיגר, הנתונים היום מראים שאנחנו נמצאים כבר ב-155 רשויות מתוך 256, כשהכוונה השנה להיכנס לעוד 40 רשויות

מירי כהן:  הכוונה היא להיכנס לכל הרשויות במדינת ישראל עד סוף שנת 2025

מירי כהן:  כלומר, אנחנו ממש בדרך הנכונה

מירי כהן:  אם תשאלו לגבי סדר הרשויות שנכנסו אז זה כמובן לפי ניתוח נתונים שלנו על אובדנות והסיכונים, ולא סתם כי בא לנו את זה או אחר

מירי כהן:  יש שם רשויות מכל הסוגים: מהמגזר הערבי, מהמגזר החרדי

מירי כהן:  שוב, לפי רמת הסיכון

מירי כהן:  אנחנו עושים פעילות לא פשוטה, ולפעמים קצת מאתגרת, כדי לרתום

מירי כהן:  התנאי הוא שהרשות המקומית, ראש הרשות, נרתמים למשימה

מירי כהן:  אנחנו לפעמים צריכים לדרבן יותר

מירי כהן:  אנחנו נעזרנו, ואנחנו נעזרים, גם עם משרד הפנים לעבודה ולשכנע את הרשויות להיכנס לתוכניות האלה

מירי כהן:  שוב, חשוב לכל ראש רשות שהרשות שלו תהיה בתוכנית הזו כי היא מצילה את חיי התושבים

טטיאנה (טניה) מזרסקי: 28% מכלל הרשויות נכנסו לתוכנית

טטיאנה (טניה) מזרסקי:  האם השאר לא נכנסו בגלל סיבה תקציבית?     

מירי כהן: לא, לא

מירי כהן:  זו תוכנית מדורגת

מירי כהן:  שוב,  155 רשויות מתוך 256

מירי כהן:  זה לא 28%, זה יותר

מירי כהן:  והשנה עוד 40

מירי כהן:  שוב, זה תהליך מדורג

מירי כהן:  זה לא פשוט, צריך לעשות עבודה

מירי כהן:  בכל רשות יש תהליך, ועוד מעט יעל תפרט קצת לגבי התוכנית

מירי כהן:  המטרה שלנו היא להיכנס, ורוב הרשויות כבר היום בפנים

מירי כהן:  סדר הקדימות היה לפי רמת הסיכון

יוסף טייב: האם אפשר לקבל פילוח של אחוזי הרשויות שנמצאות בתוך הפריפריה? נשמח לקבל זאת

מירי כהן: תקבלו כל מה שאתם רוצים

מירי כהן:  שוב, המדד הוא הנתונים

יאסר חוג'יראת: האם יש לכם פילוח לגבי שיעור האובדנות והמצב הסוציו-אקונומי של היישובים? האם אפשר לקבל?      

אוריאל בוסו: האם אנחנו יודעים לעשות קשר?      

מירי כהן: כן, אין בעיה

מירי כהן:  אפשר לעשות את הקישורים האלה

מירי כהן:  יש לנו אגף מידע שעובד באופן צמוד והדוק בנושא ניתוחי נתוני אובדנות כל שנה ומדי שנה

מירי כהן:  אני יכולה לשלוח לכם קישור לנתונים

מירי כהן:   אם חסר שם משהו, בשמחה

יוסף טייב: השאלה היא האם יש אחוזים גבוהים יותר של אובדנות ברשויות בפריפריה או שזה לא קשור?     

מירי כהן: לא בטוח שיש קשר הפוך

מירי כהן:  בחברה הערבית שיעורי האובדנות הם יותר נמוכים

מירי כהן:  זה גם אומר משהו

יאסר חוג'יראת: האם בחברה החרדית זה גם נמוך?      

יעל פומרנץ: יחסית נמוך יותר

קריאה: יש תת דיווח בחברה החרדית

מירי כהן: בעיית הדיווח קיימת

אוריאל בוסו: מדברים על דיווח בחסר, וצריך לדעת למה

אוריאל בוסו:  בסוף מגיע לבית קצין משטרה ורושם שאין חשד לפלילים בסיבת המוות, ומרגע זה הגופה משוחררת

אוריאל בוסו:  משרד הבריאות לא יודע אם מדובר באובדנות או במקרה מוות טבעי

אוריאל בוסו:  זה המשמעות של לפחות 30% חסר ממה שיודעים באמת

אוריאל בוסו:  זה מאופיין במגזר החרדי

מירי כהן: נכון

מירי כהן:  נתייחס גם לבקר נתונים

מירי כהן:  אנחנו עושים את זה כדי לבדוק את נתוני האובדנות

מירי כהן:  רופא שיעבור על כל תעודות הפטירה וישים לב לדברים

מירי כהן:  למשל, למרות שכתוב פטירה אחרת, כמו שאמר יובש-ראש הוועדה,  יידלקו נורות אדומות

מירי כהן:  אם כתוב שהאדם נפטר מכדורים מסוימים, למשל,  האם אפשר לייחס את זה לאובדנות

מירי כהן:  לא כדי להגיד למשפחה שהבן שלהם התאבד אלא כדי שיהיה לנו כמדינה, כמשרד הבריאות, נתונים להתערבות

עידית סילמן: מירי, צריך לומר חוק של רישום אובדנות, שהגישה אותו חברת הכנסת קטי שטרית כבר לפני כמה כנסות

עידית סילמן:  אני מאמינה שעם הכניסה שלה עכשיו, היא תחדש אותו גם הפעם כדי שזה יהיה יותר מוסדר למרות שאתם בודקים את זה

מירי כהן: כבר יש תקן של בקר לרופא שיבדוק את זה

מירי כהן:  זה בתהליך של קליטה של רופא שיעבור על כל הודעות הפטירה

מירי כהן:  הוא יעבור על כל הודעות הפטירה, וזו בדיוק המטרה, שיש בהם סימני שאלה

עידית סילמן: נכון

עידית סילמן:  עמדתי בוועדת השרים היתה שבגלל שזה היה רעיון של חברת הכנסת קטי שטרית, והיא קידמה אותו באופן יזום, וכבר יש את התקן הזה כי באמת מוקצים הרבה משאבים לנושאים האלה, אז שזה באמת רשמי בפועל והלכה למעשה

עידית סילמן:  אנחנו נתמוך בעניין הזה בוועדת שרים

אוריאל בוסו: צריך לזכור שכשאנחנו מבקשים את הנתונים אז זה לא בשביל לדעת את מספרי האובדנות אלא שבאותו רגע שיש מקרה כזה בבית, המעגל  נמצא בסיכון לפחות של פי שמונה, לפי הנתונים, שיכול לקרות מקרה אובדנות נוסף באותו בית

אוריאל בוסו:  אם נדע שקרה מקרה בבית הזה, אז נדע גם כן להתייחס במעגלים נוספים כמו משרד הרווחה או משרד הבריאות ומשרדים אחרים

אוריאל בוסו:  חשוב שנדע את הנתון הזה

קריאה: הנתונים הם מאוד חשובים

קריאה:  אם לא יהיו נתונים עדכניים לא נדע אם הפעילות למניעה שאנחנו עושים היא מוצלחת

מירי כהן: זו מטרת הבקר - כדי למקד את הפעילות שלנו, איפה קבוצות הסיכון היותר גדולות, איפה  צריך להשקיע יותר

מירי כהן:  נשאלה כאן שאלה לגבי פריפריה, ערבים ועולים, קשר בין מצב סוציו-אקונומי

מירי כהן:  אנחנו צריכים  בדיוק את כל הנתונים האלה כדי להתבסס עליהם בתוכניות ההתערבות

מירי כהן:  זו בדיוק המטרה

אוריאל בוסו: יעל פומרנץ, בבקשה

יעל פומרנץ: יעל פומרנץ, מנהלת בפועל של היחידה למניעת אובדנות במשרד הבריאות

יעל פומרנץ:  החלק הבא הוא יותר הפרקטיקה של פעילות התוכנית היום בפועל, מה המתווה והסטטוס שלה

יעל פומרנץ:  כאן אנחנו רואים את המתווה של התוכנית

יעל פומרנץ:  מטרת השקף הזה היא להסביר  לכם שיש רציונל סדור, שעובד לפי שלוש רמות מניעה, מכלל האוכלוסייה עד לאוכלוסיות בסיכון, לאנשים בסיכון, כולל אסטרטגיות שחוצות את כל רמות המניעה

יעל פומרנץ:  יש רציונל שעליו אנחנו עובדים

יעל פומרנץ:  כל מהלך שלנו צריך להתיישב באיזשהו רציונל מקצועי

יעל פומרנץ:  גם בתוכניות מקבילות בעולם עובדים לפי לוגיקה דומה

יעל פומרנץ:      אסטרטגיות: בתמצית, הקטנת נגישות לאמצעים מסוכנים היא אחת האסטרטגיות האפקטיביות ביותר

יעל פומרנץ:  דווקא זוהי יותר מהעולם הרגולטורי, פחות עבודה ברשויות

יעל פומרנץ:  לדוגמה, עדכון הצהרת בריאות לאנשים שמבקשים נשק

יעל פומרנץ:  להכניס לשם שאלות על אובדנות

יעל פומרנץ:  אלו נושאים קריטיים

יעל פומרנץ:  הגבלת הנשק הוא נושא מאוד משמעותי במניעת אובדנות

יעל פומרנץ:  נושא של מיפוי נקודות חמות שיש בהן ריבוי מקרי אובדנות

יעל פומרנץ:  אנחנו עושים סקר, ממש כמו חוכמת המונים בשטח, כדי להגיע למידע שלא קיים בשום מקום

יעל פומרנץ:  וגם שיתוף פעולה עם אגף רוקחות, מועצה לאומית לרוקחות, כדי לעסוק בהקטנת נגישות לתרופות מסוכנות כמו פרצטמול

יעל פומרנץ:  קווים חמים, עמותות כמו ער"ן, סה"ר ואחרות

יעל פומרנץ:  אנחנו מכניסים קריטריונים של אובדנות למבחני התמיכה עבור השירות שהם נותנים 24/7 באופן אנונימי, און-ליין, טלפוני, המטה הלאומי להגנה על ילדים ברשת – 105

יעל פומרנץ:  מי שלא מכיר זאת, כדאי שיכיר

יעל פומרנץ:  יש לנו שיתוף פעולה כחלק מהמהלך הכללי של התוכנית הלאומית

יוסף טייב: הקווים החמים הם גם בשפות נוספות?     

יעל פומרנץ: יש מענה בשפות נוספות כמו: ערבית, רוסית, אנגלית, צרפתית, אמהרית

יעל פומרנץ:  לעיתים המענה הוא קצת כמו הם חוזרים ואז הם חוזרים

יעל פומרנץ:  כן עושים את המקסימום לתת מענה

יעל פומרנץ:  לא בכל ה - - -       

אילה לאוב וולטוך: אני אילה לאוב מיד לעולים

אילה לאוב וולטוך:  אנחנו עובדים בשטח עם העולים

אילה לאוב וולטוך:  אומרים שיש בקווים האלה רוסית ואנגלית, אבל בפועל זה לא באמת קורה

אילה לאוב וולטוך:  לפעמים אנשים מתקשרים ומחכים הרבה זמן, ואז בסוף מי שעונה לא יודע טוב אנגלית או רוסית

יעל פומרנץ: זו אמירה מאוד כללית שצריך לבדוק ולפרוט כי יש הרבה שכן מקבלים מענה

אוריאל בוסו: לא הרבה

אוריאל בוסו:  היא אומרת נקודה מאוד חשובה

טטיאנה (טניה) מזרסקי: אבל אם שני מקרים מתוך חמישה לא קיבלו מענה אז זה כבר אין מענה

אוריאל בוסו: זה לא צריך להיות הרבה

אוריאל בוסו:  זה צריך להיות 100% ממקרה כזה

אוריאל בוסו:  כך שאם יש כבר פנייה אז זה ברמה אחרת

אוריאל בוסו:  אנחנו צריכים להיות שם

אוריאל בוסו:  תודה על ההערה החשובה

מירי כהן: אם יש איזשהו גוף ועמותות שמפעילים את הקווים, תגידו לנו ונבדוק זאת מולם

מירי כהן:  כי הם מקבלים תמיכות גם על הדברים האלה

יוסף טייב: חבל, כי אם המערך כבר קיים אז לפחות שיהיה אפקטיבי

יעל פומרנץ: הוזכרו פה קודם שומרי סף

יעל פומרנץ:  יש היום עשרות אלפי שומרי סף במדינת ישראל בפריסה ארצית שנוגעים באוכלוסיות הסיכון השונות, ויש לנו שגרירים

יעל פומרנץ:  עם השנים נוצרת פה קהילה במדינת ישראל שמדברת בשפה אחרת

יעל פומרנץ:  יושבים פה בחדר, והם מין מטה

יעל פומרנץ:  יש פה איזשהו תהליך שקורה בו שינוי, ואפשר לראות את זה באופן רב שנתי

יעל פומרנץ:  זה מאוד מרשים

יעל פומרנץ:  אנחנו צריכים לייעל תהליכים ולעבור לאון-ליין - אלו דברים שאנחנו עובדים עליהם,  אתר בארבע שפות, ניוזלטר, מתוך תפיסה שיש מקום שמרכז את כל הידע על מניעת אובדנות בישראל וגם מפיץ ידע

יעל פומרנץ:  רמת מניעה לאוכלוסיות בסיכון, גילוי ואיתור מוקדם

יעל פומרנץ:  אנחנו מכשירים אנשי מקצוע ועושים זום-אין על אוכלוסיות בסיכון

יעל פומרנץ:  הכול בתנאים מאוד יעילים

יעל פומרנץ:  לא תמיד הכי נוחים

יעל פומרנץ:  עושים את המקסימום

יעל פומרנץ:   גם כדי להנגיש מידע על אוכלוסיות בסיכון

יעל פומרנץ:  אנחנו עושים מאמץ לאסוף חומר ולהביא מומחים ולהנגיש את זה לאנשי המקצוע

יעל פומרנץ:  לא פשוט להגיע להכשרות למטפלים במדינת ישראל במערכת הבריאות, ובכלל

יעל פומרנץ:      הנגשה של מוקד ייעוץ פסיכיאטרי לאנשי מקצוע

יעל פומרנץ:  גם לאנשי המקצוע אנחנו אומרים לא להישאר לבד עם האובדנות

יעל פומרנץ:  זה מציף גם את אנשי המקצוע

יעל פומרנץ:  אנחנו מנגישים להם מוקד

יעל פומרנץ:  ושאלון מקוון להערכה ראשונית של סיכון אובדנות און-ליין

יעל פומרנץ:  כל אחד מכם יכול להיכנס  ל - ask-s ולקבל מידע ולאבחן את עצמו או אדם בסביבתו

יעל פומרנץ:       כאמור, הכשרות מטפלים בבתי חולים, רשויות, קבוצות תמיכה למטפלים שהמטופל שלהם מתאבד

יעל פומרנץ:  זה פיילוט שנמצא אצלנו בקנה

יעל פומרנץ:  עוד פיתוחים נוספים

יעל פומרנץ:  משרד החינוך יציג בעצמו את החלק שלו, ונרוץ גם על זה

יעל פומרנץ:  זה חוה וריבה, הקולגות היקרות שלנו

יעל פומרנץ:   סיוע לבני משפחות שיקיריהם התאבדו

יעל פומרנץ:  יש כאן את אילן שריף ממשרד הרווחה והוא יוכל להתייחס

אילן שלגי: אילן שריף, מנהל תחום אובדן ושכול, השירות לרווחת הפרט

אילן שלגי:  משרד הרווחה עובד בשני אפיקים: האחד, תוכניות מניעה

אילן שלגי:  אנחנו עובדים גם עם המשפחות וגם עם צוות היגוי בתוכניות מניעה

אילן שלגי:  תוכניות המניעה מתפרסות על שלל התחומים שמשרד הרווחה פועל בהם

אילן שלגי:  השנה עשינו התקדמות מאוד מאוד גדולה

אילן שלגי:  גם בתחום הזקנה התקדמויות גדולות, ונראה את זה אחר כך בוועדות שיהיו בהמשך, וגם בתחומים נוספים

אילן שלגי:  אנחנו מגיעים ליותר ויותר משפחות ונותנים להן תמיכה ראשונית

אילן שלגי:  מבחינתנו, החל מהשלבים הראשונים של האבל

אילן שלגי:  אנחנו ממשיכים ללוות אותן במשך שנתיים, גם באמצעות מרכזי סיוע שמופעלים על ידי שתי עמותות, ואחת מהן היא בשביל החיים, שנציגיה יושבים פה, והעמותה השנייה היא מרכז אלה

אילן שלגי:  אנחנו מנגישים להם את הטיפול גם ברשויות המקומיות

אילן שלגי:  דובר פה על פריפריה והנגשת הטיפול

אילן שלגי:  אנחנו רוצים להגיע אליהן הביתה כמה שיותר ולתת את הטיפול כמה שיותר קרוב אליהן ברשויות המקומיות

עפרה חרמש: אני עפרה חרמש, עמותת בשביל החיים

עפרה חרמש:  תשאירי רגע את השקף כי אני מאוד שמחה שהוא פה

עפרה חרמש:   אנחנו כל הזמן מדברים על המשפחות השכולות שנמצאות בסיכון פי שמונה להתאבדות נוספת במשפחה

עפרה חרמש:   משרד הרווחה יצא לפני כחמש וחצי שנים באמת בתוכנית מדהימה של שמונה מרכזי סיוע ברחבי הארץ שנותנים מענה למשפחות שכולות של אובדנות, תאונות דרכים ורצח

עפרה חרמש:  כ-60% מהפניות במרכזי הסיוע הן של משפחות שקרה בהן אסון של אובדנות

עפרה חרמש:  אני לקחתי את רשות הדיבור כדי להציף פה, באמת בכאב עצום, שהתוכניות האלה עומדות להיסגר, כי הארכת התוכנית של מרכזי הסיוע מסתיימת ב-28 בפברואר ואין הסכם הארכה

עפרה חרמש:  יצא מכרז חדש, ואנחנו ב-1 מרץ צריכים לסגור את הדלתות בפני 1,500 בני משפחה שמקבלים אצלנו סיוע

עפרה חרמש:  הטרגדיה היא שמפעל מדהים שהקים משרד הרווחה בתוך התוכנית הלאומית יורד לטמיון

מאיר כהן: אילן, למה?      

עידית סילמן: השר לשעבר מאיר כהן, למה התקצוב הזה נגמר?      

מאיר כהן: אני שואל אותו

מאיר כהן:  מותר לי לשאול אותו?      

עידית סילמן: כן, בוודאי שמותר לך

מאיר כהן: תודה רבה

מאיר כהן:  אני מכיר אותו היטב

עידית סילמן: אבל זה התפקיד של אוריאל בוסו לנסות לבדוק שזה לא יקרה

אילן שלגי: זה לא עומד בפני סגירה

אילן שלגי:  ההארכה הזו אושרה במשרד הרווחה

אילן שלגי:  היא מחכה לאישור החשכ"ל, ועדת הפטור בחשכ"ל במשרד האוצר

אילן שלגי:  חבל שסגנית השר לא נמצאת פה כי זה נמצא במגרש שלהם

אילן שלגי:  מבחינתנו, בראשית החודש הזה זה אושר לגמרי במשרד הרווחה, ועדת מכרזים, אני מדבר על הסכם ההארכה, כשאנחנו נמצאים כבר במהלך מכרוז מחדש של מרכזי הסיוע

אילן שלגי:   אלו הליכים בירוקרטים עם משרד האוצר, זה הכול

אוריאל בוסו: נרשום את זה כנקודת מעקב

עפרה חרמש: בדיוק, אני ממש מבקשת

עפרה חרמש:  כי אנחנו שומעים מ-5 בפברואר שזה אושר ברווחה, ושום דבר לא קרה מאז

מאיר כהן: מה את מצפה שיקרה?     

עפרה חרמש: שיאושר הסכם הארכה

מאיר כהן: הוא אומר שאושר הסכם

אילן שלגי: זה מחכה לאישור ועדת הפטור בחשכ"ל באוצר

מאיר כהן: אושר במשרד הרווחה

קריאה: יש חסימה בחשב הכללי באוצר, ואם זה ייפתר אז ההסכם ייצא

קריאה:  אם לא, הוא יתנתק

אוריאל בוסו: אנחנו נמשיך לעקוב

אוריאל בוסו:  תודה

יעל פומרנץ: אסטרטגיה חשובה מאוד נוספת היא רצף טיפול

יעל פומרנץ:  הנחת היסוד היא שאנשים אובדניים ודיכאוניים אינם  נוטים לבקש עזרה וטיפול,  והמטרה שלנו היא ליצור קשר בין המערכות

יעל פומרנץ:  הרבה פעמים אנחנו מאבדים את האנשים האובדניים במעבר בין המערכות

יעל פומרנץ:  יש לכם פה דוגמה לרצף טיפול ולא ניכנס אליו

יעל פומרנץ:  זה סוג של תרשים

יעל פומרנץ:  אנחנו יושבים בעשרות ובמאות פורומים שונים ובונים כאלו רצפים

יעל פומרנץ:  הזכרנו את כבר את הבקר

מירי כהן: זה אכן לא רשם, כפי שאמרה השרה

מירי כהן:  זו התקדמות רצינית

מירי כהן:  ואם יהיה רשם אז יהיו לו עוד פעילויות נוספות

מירי כהן:  זוהי בהחלט פריצת דרך שאנחנו עושים בטיוב הנתונים, וזה חשוב

מירי כהן:  אני מקווה שנראה את התוצאות כבר השנה

יעל פומרנץ: ישבנו פה בעבר בדיונים קודמים ואנחנו רואים פער מאוד גדול  בין הנקודה בה היינו לנקודה בה אנחנו היום

יעל פומרנץ:   אנחנו אומרים 155 רשויות

יעל פומרנץ:  למעשה, כל הרשויות הגדולות במדינת ישראל, כל הרשויות עם שיעורי אובדנות גבוהים במדינת ישראל, כבר בפנים

יעל פומרנץ:   אם אנחנו מסתכלים על היקף האוכלוסייה שאנחנו מכסים, חלק מאוד ניכר מאוכלוסיית ישראל מכוסה ברשויות האלה

יעל פומרנץ:  למעשה, נשארנו הרבה מאוד עם רשויות שהן יחסית בינוניות וקטנות

יעל פומרנץ:  נתח מאוד גדול כבר בפנים

יעל פומרנץ:  יש לנו עדיין עבודה לעשות, ותשמעו אותנו אומרים זאת באופן שוטף

יעל פומרנץ:  חשוב לי לציין זאת מבחינת היקף הפעילות

יאסר חוג'יראת: באיזה אחוזים? מתוך 400 - 500, כמה אתם מכסים ב-155?      

יעל פומרנץ: אני יכולה לבדוק לך את זה

יעל פומרנץ:  כל הרשויות הגדולות כבר בשלבים שונים של הטמעה

יעל פומרנץ:  ירושלים ותל אביב כבר כמה שנים

יעל פומרנץ:  כלומר, ההיקפים הגדולים כבר בפנים

יעל פומרנץ:  אני יכולה לבדוק את הנתון הנקודתי

טטיאנה (טניה) מזרסקי: יעל, כשאתם מגבשים תוכנית, האם אתם עושים זאת לבד או בשיתוף פעולה עם נציגי המשרדים האחרים?     

יעל פומרנץ: קודם כול, יש ועדה בין משרדית שמתכנסת

יעל פומרנץ:  חלקנו הולכים יחד יד ביד כבר למעלה מעשור

טטיאנה (טניה) מזרסקי: אבל דוח מבקר המדינה מעיד אחרת – שאתם מגבשים לבד מבלי לשתף אותם

יעל פומרנץ: אשמח להתייחס

יעל פומרנץ:  דוח מבקר המדינה פורסם במאי 2020

יעל פומרנץ:  אנחנו ישבנו איתו על כל הנתונים והוא בדק את 17', 18', 19' אחורה מהיום שהתוכנית הוקמה

יעל פומרנץ:   אנחנו אומרים בפשטות שהשנים הראשונות של התוכנית היו קשות ומורכבות, ובהחלט נדרשו הרבה תיקונים לפעילות שם

טטיאנה (טניה) מזרסקי: הדבר הכי החשוב הוא שהתיקונים בוצעו

מירי כהן: היום הכול נעשה בשיתוף פעולה מלא של המשרדים

מירי כהן:   כאמור, התוכנית מתרחבת

מירי כהן:  כדי להרחיב את התוכנית, אכן נדרשת הגברת המשאבים והתקציבים כדי להיכנס לעוד רשויות

מירי כהן:  אנחנו מברכים על פעילות סגנית השרה

אוריאל בוסו: משרד הבריאות, עבודה חשובה ומצוינת

אוריאל בוסו:  משרד הרווחה, משרד החינוך ומשרד הקליטה, בסוף משרד הבריאות הוא המתכלל העיקרי של הנושא, כולל מול הרשויות בהיבט הבריאות, וכולל  מול בתי החולים וכו'

אוריאל בוסו:  החלק שלכם חשוב

אוריאל בוסו:   לכן, ראשית, מבחינה תקצובית - הטמעת התוכניות ברשויות והרחבה

אוריאל בוסו:  אמרתם: ירושלים ותל אביב, אבל המדינה לא נגמרת בירושלים ובתל אביב

מירי כהן: לא, לא

מירי כהן:   רוב הרשויות

אוריאל בוסו: לא, זה כתפיסה

אוריאל בוסו:  לפעמים אנחנו אומרים ירושלים ותל אביב ונשארים שם, ודווקא הערים הפריפריאליות בגלל מצב סוציו-אקונומי ומכל ההיבטים - - -     

מירי כהן: דווקא ירושלים לא היתה ב - - -      

יעל פומרנץ: גם אילת כבר בפנים

אוריאל בוסו: לכן, צריך להסתכל ולהטמיע זאת בכלל הרשויות בשיתוף משרד החינוך וכו'

אוריאל בוסו:       אני רוצה לכבד את האורחת שלנו, את השרה להגנת הסביבה עידית סילמן, שייסדה והטמיעה את הנושא הזה של יום למניעת אובדנות כאן בכנסת בהיותה יושבת-ראש ועדת הבריאות הקודמת

אוריאל בוסו:  אני רק המשכתי לשאת את הלפיד

אוריאל בוסו:   היה לי הכבוד גם בוועדה וגם בנושא הזה

אוריאל בוסו:  אתם רואים שהיא עוסקת בנושאים נוספת

אוריאל בוסו:  אני מוכרח לומר לכם שלמרות שהמשרד שלה הוא בתחומים אחרים, היא עסוקה בנושאים אחרים כיושבת-ראש ועדת הבריאות לכל דבר

אוריאל בוסו:  היא יושבת בפגישות ומדברת איתי על נושאים

אוריאל בוסו:  למרות שאני אומר לה שיש לנו נושאים חשובים נוספים, אני רואה שהנושא הזה נמצא בתוכה

אוריאל בוסו:  למרות הלילה הלבן שהיא בילתה בכנסת, היא פינתה מזמנה כי היה חשוב לה להגיע

אוריאל בוסו:  ברוכה הבאה

אוריאל בוסו:  גברתי, בבקשה

עידית סילמן: תודה רבה

עידית סילמן:  קודם כול, צוהריים טובים וחודש טוב

עידית סילמן:  היום ראש חודש אדר

עידית סילמן:  אני מקווה שנפתח את החודש הזה בבשורות טובות, בעזרת השם

עידית סילמן:  אני באמת שמחה להיות כאן היום

עידית סילמן:  זו הפעם הראשונה שאני פה בוועדה, והדיון הוא חשוב

עידית סילמן:  אני רוצה לברך אותך, חבר הכנסת אוריאל בוסו, על זה שלקחת על עצמך אחריות לעמוד בראש הוועדה, ועל הבאת הסוגיות החשובות לשולחן

עידית סילמן:   אני רוצה לברך אותך גם על העוזר הנאמן שלך, יעקב שטרן, הפלא היועץ, שממשיך ממני אליך לעשות פה עבודה

עידית סילמן:  אגב, זה בהשאלה

עידית סילמן:  הוא באמת גם חבר קרוב

אוריאל בוסו: אנחנו לוקחים את הדברים הטובים

עידית סילמן:  אני גם רוצה לברך את חברתי, חברת הכנסת קטי שטרית, שחזרה לכנסת בנורווגי

עידית סילמן:  היא תוביל, בעזרת השם, את השדולה למניעת אובדנות

עידית סילמן:  זה הדבר הראשון שהיא הגישה כשהיא נכנסה

עידית סילמן:  כמובן שאנחנו נלווה אותה מבחוץ כפי שהיה תמיד

עידית סילמן:  אני חייבת לומר שאני וקטי הולכות המון שנים ביחד

עידית סילמן:  גם כשלא הייתי חברת כנסת, הצטרפתי לשדולה שהיא ייסדה,  והיום כשהיא חברת כנסת, ואני לא חברת כנסת כי יצאתי בנורווגי, שוב אצטרף אליה לשדולה הזו כי זה באמת נושא חשוב מאוד מאוד עבורי

עידית סילמן:  אבל לא רק עבורי, נמצאים פה היום חברי כנסת מכל סיעות הבית שהנושא הזה הוא בליבם

עידית סילמן:  משנה לשנה התחום הזה של עולם בריאות הנפש ומניעת האובדנות צובר תאוצה

עידית סילמן:      אני גם רוצה לברך את חברי היקר מ', שנמצא כאן לצידי

תמי ברנע: בלי שמות ובלי פרטים מזהים

תמי ברנע:  אני מבקשת שלא תצלמו אותו

אוריאל בוסו: כיוון שנמצא כאן בוועדה קטין אקריא: כידוע, ישיבת הוועדה מוקלטת ומשודרת, והפרוטוקול וגם שידור הישיבה יפורסמו באתר האינטרנט של הכנסת

אוריאל בוסו:  ככל שיעלו עניינים הנוגעים לקטינות וקטינים, שיש חשש שעברו הטרדה או פגיעה  או  עבירת אלימות וכו', שיעלה דבר שיש בו לייחס להם עבירה, או מקשר אותם לבדיקה, טיפול או אשפוז פסיכיאטריים, לטיפול והשגחה, התאבדות, או להליך פלילי המתנהל בבית משפט, חל איסור על פרטים מזהים

אוריאל בוסו:  ולכן, הם לא יצולמו או יוקלטו ולא ייכללו

אוריאל בוסו:  בגלל רגישות הנושאים שצפויים לעלות בוועדה ובישיבה הזו, אני קובע כי בהתאם לסעיף 120 לתקנון הכנסת, ככל שתהיה בקשה מטעם חבר כנסת, שר או נציגו, או אם יעלה צורך, והכול לשם הגנה על קטין או - - -, יימחקו מהפרוטוקול המפורסם לציבור  פרטים מזהים של דובר, קטינות וקטינות

אוריאל בוסו:  כמו כן, ככל שהדבר יידרש לבקשת משתתף אחר בישיבה אם העמדת הפרוטוקול לעיון הציבור עשויה לגרום נזק לו או לזולתו

אוריאל בוסו:  תודה רבה

עידית סילמן: תודה

עידית סילמן:  חשבתי שזה נפתר וסודר כיוון שאימא שלו פה

עידית סילמן:  אני מברכת על הנוכחות ועל העלאת המודעות בקרב ילדים ונוער, ועל עשייה משמעותית

עידית סילמן:  בעבר הוא הזמין אותנו לאירועים שהוא עושה

עידית סילמן:  בקרוב, ב-27 למרץ, יש אירוע גדול בתיאטרון ירושלים שהוא עושה כדי להעלות את המודעות

עידית סילמן:  אלו בני נוער שלוקחים אחריות ונמצאים בעולמות האלה, וזה תמיד מרגש

עידית סילמן:  אפשר לומר שהוא מלווה אותי כבר תקופה

אוריאל בוסו: אנחנו גם נשמע אותו

עידית סילמן:  מירי, אני רוצה להצטרף לדברים החשובים שאתן עושות במשרד הבריאות

עידית סילמן:  אבל בסוף כל משרדי הממשלה צריכים להתכנס לזה

עידית סילמן:  ולא לבד, אלא יחד עם חברי הכנסת שנמצאים כאן

עידית סילמן:   את ציינת את נושא הבקר

עידית סילמן:  אלו נושאים שחברי כנסת העלו כאן חדשות לבקרים

עידית סילמן:  זה לא בא על מצע ריק, זה בא כי באמת מישהו הכין את השטח ועשה הכנה

מירי כהן: חד משמעית

עידית סילמן: נכון

עידית סילמן:  קטי העלתה זאת שוב ושוב ושוב, וחשוב לומר זאת

עידית סילמן:  וגם נבחרי הציבור, וכן, כל המגזר השלישי והחברתי, העמותות והארגונים, וכל מי שיושב כאן סביב השולחן, שנותנים את הדחיפה מבחוץ ואת המודעות והידע הרב

עידית סילמן:  צריך לכנס הכול אצלכם

עידית סילמן:  זה נכון שיש אצלכם הרבה מידע וידע, אבל כל עולם העמותות והארגונים צריכים בסוף לשבת אצלכם ככר פורה ולעשות את התוכנית הזו שנמצאת על סדר היום בעבר והיום

עידית סילמן:  בוועדת השרים לענייני חקיקה אישרנו השבוע את החוק לטיפול בחולי נפש, ואנחנו עובדים רבות יחד עם משרד הבריאות ומשרדים אחרים כדי לקדם את עולם בריאות הנפש וגם להקצות לו משאבים, ומתוכנן גם בתקציב הקרוב

עידית סילמן:  מירי, הוקצו למשרד הבריאות בתקציב הקרוב הרבה משאבים

עידית סילמן:  אתם צריכים לוודא את עניין עולמות בריאות הנפש, שזה ההתמודדות הגדולה שלנו, גם בתוך בתי החולים הפסיכיאטריים, גם ברצף הטיפול שהזכרתם, וגם בשטח הלכה למעשה, ובעולמות החינוך שנמצאים פה, והתוכנית למניעת אובדנות  של בשביל החיים, שהביאו אותה, ובכלל,  של המועצה הלאומית לאובדנות, בסוף לא נמצאת בכל כך הרבה בתי ספר

עידית סילמן:  גיל זלצמן, שישב כאן בדיון הקודם, בדיוק לפני שנה, ציין שהיא מופעלת ב-10% מבתי הספר

עידית סילמן:  תבינו, המורים, החברים וקבוצת השווים, הם אלה שרואים את הילדים

עידית סילמן:  הנורות האדומות נדלקות או יכולות להידלק לראשונה שם

עידית סילמן:  משם אפשר לקבל אינדיקציה ראשונית עוד בטרם כדור השלג הזה מתחיל להתגלגל

עידית סילמן:  ולכן, אנחנו צריכים להיות שם

עידית סילמן:  אתם צריכים להשקיע משאבים בתוכנית הזו כי התוכנית הזו מוכחת כמעלה מודעות וכיעילה

עידית סילמן:  צריך גם לדבר על זה

עידית סילמן:  תמיד אמרנו שהפסיכולוגים והפסיכיאטריים צריכים לדבר על זה, אבל אין לנו מספיק פסיכיאטריים, וגם את זה צריך לפתור

עידית סילמן:  מקצוע הפסיכיאטריה במשבר

עידית סילמן:  אני מתפללת ומקווה שזה נמצא על סדר יומו של משרד הבריאות בהקצאת המשאבים

עידית סילמן:  גם הפסיכולוגיה הציבורית נלחמת שנים על עולמה

עידית סילמן:  צריך לעמוד לצידם  בעולמות הרווחה והבריאות ולהביא פתרון בתקציב הנוכחי

עידית סילמן:  בהיעדרם של המשאבים הנכונים שם כרגע צריך לצאת למעגלים רחבים יותר, שהרבה פעמים אנחנו יודעים שהם פחות מקצועיים והם פחות מכירים הכול

עידית סילמן:  ייקח לנו זמן להכשיר אותם

עידית סילמן:  אבל המודעות שם היא חשובה

עידית סילמן:  כל נפש שאנחנו מצילים שם היא משמעותית

עידית סילמן:  זה גם בני נוער וצעירים

עידית סילמן:  מאז הקורונה יש עלייה מוכחת במחקרים של 40% בתחום בריאות הנפש ומניעת אובדנות, וציינתם זאת בנתונים שלכם

עידית סילמן:  אפשר לטפל בהרבה ילדים ובבני נוער, ובכלל באנשים שנכנסים לרכבת הדוהרת הזו של העולם המשברי

עידית סילמן:  נכון, לא הכול ניתן למנוע

עידית סילמן:  אבל צריך לעשות תהליך נכון

עידית סילמן:  והתהליך הנכון מתחיל בנציגים בבתי הספר

עידית סילמן:       המשרד שלי הוא המשרד להגנת סביבה

עידית סילמן:  סביבה ונפש הם עולמות שמתחברים

עידית סילמן:  נחבר זאת לעד לעולמות הבריאות

עידית סילמן:  מירי, לעד נהייה מחוברות ושייכות

מירי כהן: יש קשר בין מצוקות נפשיות והשפעה של הסביבה

עידית סילמן: נכון

עידית סילמן:  רציתי לפתוח בתים מאזנים בכל קק"ל ורט"ג

עידית סילמן:  קצת עצרו אותי

עידית סילמן:  אבל תדאגי, נצליח להגיע להכול כי צריך בתים מאזנים

עידית סילמן:  אבל כן פתחתי את המשרד שלי  לבני הנוער, והם מגיעים למשרד

עידית סילמן:  הם ייצאו לשטח

עידית סילמן:  יש לנו תוכנית גדולה עם בני נוער וילדים בתחום ניקוי חופים ויערות קק"ל ורט"ג, ובשיתוף פעולה איתם

עידית סילמן:  כי אין מה לעשות, בסוף אי אפשר לשבת בתוך בתי חולים פסיכיאטריים

עידית סילמן:  הם עולמות סגורים ולא רואים באמת נפש הילד

עידית סילמן:  הם נמצאים במקומות עלומים, על ההר באיתנים ובגהה

עידית סילמן:  בסוף זה צריך להיות בבתי החולים הכלליים

עידית סילמן:  כשמערכת הבריאות תראה את עולם בריאות הנפש כעוד מחלה שצריך לטפל בה, היא תקבל  זמנים ראויים, תורי המתנה נכונה, מטפלים נכונים, ולא כפי שזה היום

עידית סילמן:  המצב צריך להשתנות

עידית סילמן:      אני אטפל במשרד שלי בנושא הזה מההיבטים בהם אני יכולה לסייע

עידית סילמן:  אני פונה לעולמות הבריאות, החינוך, לעמותות, למגזר השלישי: בואו אלינו ושתפו איתנו פעולה

עידית סילמן:  אנחנו מקצים משאבים לעבודה עם נוער בסיכון בתוך עולמות הסביבה שלנו כי אנחנו מגלים שהם נכונים יותר מבחינת האווירה והאקלים החברתי

עידית סילמן:  אני בתקווה שנוציא גם קולות קוראים בתחום הזה

עידית סילמן:       עפרה חרמש היא אישה יקרה מפז

עידית סילמן:  היא עשתה עבודה באמת מדהימה

עידית סילמן:  הם קיבלו את אות הנשיא על העבודה בשביל החיים

עידית סילמן:  עפרה אומרת דבר נכון

עידית סילמן:  בסוף המשפחות הם הגורם הסיכון הגדול יותר כשמשהו קורה אצלן בבית

עידית סילמן:  הן הופכות לפצצה מתקתקת, אבל לא תמיד רואים אותן, לא מבחינת עולמות הרווחה ולא מבחינת עולמות הבריאות

עידית סילמן:  המשפחות לא מקבלות את הטיפול הנכון ואין להן קביים שיסייעו

עידית סילמן:  הן צריכות להיכנס לתהליך הזה, גם מבחינת קבלת סיוע וסיוע מקופות החולים, וגם מבחינת השירות הפסיכולוגי ועולמות הרווחה

עידית סילמן:  בסוף המשפחה צריכה להיות הגב האיתן והחזק של ילד מתמודד

עידית סילמן:  משפחה שאיבדה בן  משפחה צריכה לסייע לשאר בני המשפחה

עידית סילמן:  גם ההורים צריכים סיוע

עידית סילמן:  אבל הרבה פעמים אין להם במי להיאחז

עידית סילמן:  האחיזה הזו היא משמעותית וחשובה

עידית סילמן:      חבר הכנסת אוריאל בוסו, אני מקווה שתצליחו לרתום פה מסביב

עידית סילמן:  בעבר דיברנו על חוק הנוער שלא מאפשר לומר ולגלות פרטים של בני נוער כי יש חיסיון

עידית סילמן:  אבל אז אנחנו לא יודעים באמת אם יש ילד, ילדה, נער או נערה, שעבר עליהם משהו, ואנחנו לא יודעים מאיזה עולם הם מגיעים

עידית סילמן:  לפחות לאפשר את הדבר הזה - ביטול  או שינוי חוק הנוער

עידית סילמן:  בזמנו דיברו על זה עם שר הרווחה לשעבר מאיר כהן, ואני יודעת שזה היה איזשהו תהליך

עידית סילמן:  אולי הוא יוכל לשפוך על זה אור ומה אפשר לעשות עם זה

עידית סילמן:   גם זה נושא חשוב

עידית סילמן:       אני מאחלת לכם הצלחה רבה

עידית סילמן:  יש לי עוד הרבה מה להגיד, אבל אני חייבת להמשיך הלאה

עידית סילמן:  יש לנו עוד יום ארוך בכנסת

עידית סילמן:  אנחנו פה בשבילכם

עידית סילמן:  גם אם אנחנו בעולמות אחרות, זה עדיין העולם שלנו, וזה לעד יהיה העולם שלנו

עידית סילמן:  אלו עולמות שנתעסק בהם בעתיד, בסייעתא דשמיא, כדי לשפר, לעזור ולסייע

עידית סילמן:  אני מברכת אותך, חבר הכנסת אוריאל בוסו

עידית סילמן:  יש לך שרי בריאות ורווחה

עידית סילמן:  ניחנתם בעולם חברתי שהוא כולו בידיים שלכם, של ש"ס

עידית סילמן:  זה הדגל שהבאתם

עידית סילמן:  יש לכולנו הרבה ציפיות מכם

עידית סילמן:  ובעזרת השם, נהיה פה גם כדי לעזור לכם

אוריאל בוסו: תודה רבה לשרה עידית סילמן על היוזמה, הדחיפה והשתתפות

אוריאל בוסו:  יש לנו חצי שעה לסיום הדיון, ונמצאים פה גורמים חשובים שהגיעו גם כדי לכבד אותנו

אוריאל בוסו:  אנחנו מודים מראש לכולם

אוריאל בוסו:  גם חברי הכנסת מעוניינים לדבר

מאיר כהן: שלום לכולם

מאיר כהן:  אני צריך ללכת לוועדת חוקה, אני מבקש לדבר

מאיר כהן:  אני מאוד שמח שאנחנו עסוקים קצת בשכתוב ההיסטוריה

מאיר כהן:  אבל ב-2013, יעל גרמן, אנוכי ושר הבריאות, הקמנו

מאיר כהן:   אני שומע הרצאות של 20 דקות

מאיר כהן:   אם אדוני חושב שאין לו מספיק זמן אז גם לשרים לא נותנים  20 דקות לדבר

מאיר כהן:  צריך לתכנן את הזמן

אוריאל בוסו: אוי ואבוי אם היינו משתיקים אותך בתור שר שמגיע לוועדה

מאיר כהן: בחוכמתי הגדולה דיברתי שלוש דקות גם כשהייתי שר בכדי לשמוע את האנשים שבאים

מאיר כהן:   אנחנו לא צריכים לדבר

מאיר כהן:  אדוני היושב-ראש, אנחנו צריכים לחדד את הרגע שבו אנחנו פוגשים את המשפחות

מאיר כהן:  שם אנחנו נמצאים במשבר לא קטן

מאיר כהן:  אני ואילן מלווים עכשיו משפחה מעיר מסוימת שהאב בערוב ימיו התאבד

מאיר כהן:  ערכתי יומן ובו בדקתי בלוח זמנים מתי הגיעו אליהם

מאיר כהן:  וזה אחרי שאני התערבתי כשר רווחה כי הם פנו אליי ישירות

מאיר כהן:  וכן, מה קרה שהפסיכולוג נסע לחופשה בחו"ל והם צריכים לחכות שלושה שבועות

מאיר כהן:  כלומר, עם כל הכבוד לכולם, ויש לי המון כבוד לעמותות, אתן לא חייבות כלום, אתן הנפש הטובה והתוספתית לממשלה, אבל לאט לאט הממשלה מעבירה אליכם את האחריות ואנחנו נשארים במדרון אחורי

מאיר כהן:  בוסו,  זה צריך להיות העניין

מאיר כהן:  מבלי משים הפרטנו את האחריות שלנו כמשרדי בריאות, רווחה וחינוך

מאיר כהן:  אני לא רוצה לומר מילה רעה על החינוך כי הם לא נמצאים פה

מאיר כהן:  אם הם היו פה, הייתי אומר מילה יותר מאשר רעה

קריאה: הם פה

מאיר כהן: הם פה

מאיר כהן:   אני רוצה להגיד מילה רעה מאוד על החינוך

מאיר כהן:   אני הייתי מנהל בית ספר 25 שנה

מאיר כהן:   מעולם משרד החינוך לא רצה להתעסק באובדנויות

קריאה: אבל זה לא כך היום

קריאה:  הפסיכולוגים החינוכיים עוסקים המון בתחום

מאיר כהן: זה ממש בדיוק כך

מאיר כהן:  זה לא רומנטי, זה לא נחמד

מאיר כהן:  קצה קשה להתעסק עם זה

אוריאל בוסו: יש מחקר שקובע שככל שמדברים על הנושא בקרב הילדים ובני הנוער, זה מגביר את מעשי החקיינות של מעשי ההתאבדות

אוריאל בוסו: תודה על ההערה שלך

קריאה: זה מיתוס, חבר הכנסת אוריאל בוסו

קריאה:  אנחנו עובדים קשה כדי לשנות אותו

מאיר כהן: אני שמח שאת אומרת שזה מיתוס, זאת אומרת, שזה קיים, ואני שמח עוד יותר שאת אומרת שאתם עובדים קשה כדי לשנות אותו

מאיר כהן:  תעבדו ברמת מנהלי בתי הספר, הם הנקודה

מאיר כהן:        אוריאל, אני מברך אותך שאתה עושה זאת  אחרי לילה כזה ארוך, שבו ניצחתם אותנו, ובעזרת השם, תוך שבוע ננצח אתכם,      

אוריאל בוסו: אין מנצחים ומפסידים - - -, זה לא נכון

מאיר כהן: תודה רבה לכל העמותות איתן עבדתי

מאיר כהן:  באתי באמת להגיד לכם תודה רבה כי אין לי הזדמנות לראות אתכם

מאיר כהן:  תזכרו, בסופו של דבר, לא הוועדות בכנסת, לא הפרגונים האחד לשני, לא החיבורים, התלמידים בבתי הספר והמשפחות שעולמן חרב עליהן כשמישהו מתאבד,  הם אלו שנמצאים בנקודת הקצה

מאיר כהן:  הם צריכים מייד מעטפת

מאיר כהן:  והמייד הזה לא קורה כשמישהו בחו"ל ובשבוע הבא יראו, או כשאומרים: תבחרו מתי אתם רוצים - ביום שני הבא או ביום שלישי בעוד שלושה שבועות

מאיר כהן:  צריכה להיות כאן הסתערות

אביטל ציפורה קלר: החוסר בכוח אדם במערכת הבריאות ובמערכת החינוך הוא מאוד מאוד ברור

אביטל ציפורה קלר:  אני אביטל ואני פסיכולוגית חינוכית וקלינית

אביטל ציפורה קלר:  אני אחראית על תחום אובדנות בשפ"ח ירושלים

אביטל ציפורה קלר:  אני גם עובדת עם התוכנית הלאומית

אביטל ציפורה קלר:  התוכנית הלאומית היא מבורכת, אבל הקושי הגדול הוא בזה שיש חוסר בכוח אדם מטורף

מאיר כהן: האם ראית שילדים לא ניגשים באיזה בית ספר לחמש יחידות במתמטיקה כי אין מורה? ראית?  לא, אין

אביטל ציפורה קלר: זו לא הנקודה

מאיר כהן: זו הנקודה

אביטל ציפורה קלר: אני מסכימה איתך על החוסר בכוח אדם: חוסר בפסיכיאטרים, חוסר בפסיכולוגים

אביטל ציפורה קלר:  התורים לקופות החולים ולפסיכיאטריים הם לא הגיוניים

אביטל ציפורה קלר:  ילד עם איומי אובדנות מנסה לקבוע תור ואומרים לו: אנחנו אפילו לא יכולים לקבוע לך תור ואין לנו מתי

אביטל ציפורה קלר:  לא אומרים לו עוד חודשיים, אומרים לו שאין להם בכלל תור לתת לו

אביטל ציפורה קלר:  הרצף הטיפולי הוא מאוד מאוד יפה, אבל בפועל הרצף הטיפולי הזה הרבה פעמים לא עובד

אביטל ציפורה קלר:  כפסיכולוגית חינוכית, מגיעים אליי להערכת אובדנות

אביטל ציפורה קלר:  אני עושה הערכת אובדנות ואני פונה לקופת החולים ואומרת שצריך פסיכיאטר ואומרים לי שאין

אביטל ציפורה קלר:   החוסר בכוח האדם מטורף

אוריאל בוסו: אמרת את הדברים

אוריאל בוסו:  הדברים שאת אומרת חשובים, אבל תני לו להשלים

מאיר כהן: ככל שניתן לזה את המשמעות והרצינות האמיתית, זה יקרה

מאיר כהן:  כל הקשקושים האלו שחסר כוח אדם - ידענו לפתור

מאיר כהן:  יש עכשיו רפורמה שיוצאת במקומות אצלנו עם מטפלות

מאיר כהן:  העלינו את השכר השעתי

מאיר כהן:  יואילו שר החינוך ושר הבריאות לקבל החלטה שהשכר השעתי של האנשים שעובדים אצלו הוא לא 45 שקלים אלא הוא 95  - 150 שקלים, וזה יפתור את הבעיה

מאיר כהן:  תודה רבה, אדוני

אוריאל בוסו: תודה רבה

אוריאל בוסו:  עמותת בשביל החיים, מיוזמי היום המיוחד הזה, בבקשה

קריאה: יוזמי היום

קריאה:  ובכלל, יוזמי הפעילות הברוכה

אוריאל בוסו: אני ממש מבקש שכל אחד ידבר שתי דקות כי אני רוצה שכל האורחים והנוכחים יספיקו לדבר ב-20 הדקות הנותרות

אבשלום אדרת: אני נמצא כאן כי הבן שלי התאבד לפני 25 שנה כשהיה בתחילת השירות הצבאי

אבשלום אדרת:  מאז אני מקדיש את כל עיקר זמני ונשמתי לנושא מניעת אובדנות

אבשלום אדרת:  אני רוצה להעלות כאן את הנקודה שאני מקווה שבתקציב החדש יימצא פתרון של הגדלת המשאבים לנושא מניעת אובדנות

אבשלום אדרת:  17 מיליון שקל זה טיפה בים

אבשלום אדרת:  אנחנו בקשר טוב מאוד עם הצבא

אבשלום אדרת:  לפני 14 שנה הוא התחיל בתוכנית למניעת אובדנות, ובמשך 14 שנה הוא הצליח להוריד מ-30 - 40 חיילים מתאבדים בשנה, בזמן שהבן שלי התאבד, ל-10 - 14 חיילים מתאבדים בשנה האחרונה

אוריאל בוסו: וזאת כשמצבת החיילים גדלה לכאורה

אבשלום אדרת: כנראה שהיא הולכת וגדלה

אבשלום אדרת:  אבל לא רק זה, שימו לב לתשומת לב שהצבא נותן לעניין הזה

אבשלום אדרת:  נקראנו בדחיפות לישיבה אצל אכ"א

אבשלום אדרת:  ישבנו עם ראש המטה משום שבשנה האחרונה עלה המספר מ-12 ל-14, ובמדינה למעלה מ-500 בני אדם מתאבדים כל שנה

אבשלום אדרת:  שאלנו את הצבא: איך זה קורה? קודם כול, משקיעים 70 מיליון שקל בשנה בנושא הזה

אבשלום אדרת:  ובמדינה כל ה-500 מתאבדים, מקבלים 17 מיליון

אבשלום אדרת:  מה שקורה כאן לא מתקבל על הדעת

אבשלום אדרת:  הדבר הזה לא יכול להיות 

אבשלום אדרת:       הצענו תוכנית, ונתנו אותה לסגנית שר האוצר מיכל וולדיגר, להעלאת התקציב לפחות בעוד 10 מיליון שקל

אבשלום אדרת:  זה טיפה בים

אבשלום אדרת:  אבל צריך  לתגבר את מערך הרווחה, צריך לתגבר את מערכת החינוך, בנושא הזה

אבשלום אדרת:  צריך לתגבר את שומרי הסף ואת כל הדברים שדיברו כאן

אבשלום אדרת:  אי אפשר לעשות זאת בלי משאבים

אבשלום אדרת:  אני מבקש שאחת ההמלצות של הוועדה כאן תהיה לאשר את העלאת התקציב ליחידה למניעת אובדות

אבשלום אדרת:  אי אפשר להציל חיים עם סכומים ומשאבים כאלה קטנים

אבשלום אדרת:  תודה רבה

אוריאל בוסו: תודה רבה ותודה לכם על הנושא ועל הצבתו בסדר עדיפויות

אוריאל בוסו:      חבר הכנסת יאסר חוג'יראת, בבקשה

יאסר חוג'יראת: תודה לכל המשתתפים כאן

יאסר חוג'יראת:  אני רוצה לראות את ישראל כמדינת רווחה, ושכל הנושא הזה יטופל על ידי המדינה ולא על ידי המגזר השלישי - זו השאיפה

יאסר חוג'יראת:   וכמובן תודה לכל העמותות שעוסקות יום יום בנושא

יאסר חוג'יראת:  לגבי הרשויות -  אולי התוכנית הזו צריכה להיות מתוקצבת והרשות היא תהיה זו שתפעיל אותה

יאסר חוג'יראת:  צריך שהרצף הטיפולי יהיה כמו שצריך, ושיציבו כוח אדם

יאסר חוג'יראת:  כי בסופו של דבר הרשות מנהלת את כוח האדם בתוך הרשויות, בבתי הספר, בלשכות הרווחה, וחשוב מאוד שכל הארגון הזה יעבוד יחד במניעה

יאסר חוג'יראת:   חשוב לזהות כאן מוקדם את האדם או הנער שיש להם סימני מצוקה שיכולים להוביל לאובדנות, ועל זה צריך לשים את הדגש

יאסר חוג'יראת:  ברגע שעושים זיהוי מקודם, אפשר אולי לטפל ולהציל חיים

יאסר חוג'יראת:  שוב, תודה

יאסר חוג'יראת:  כוועדת הבריאות אנחנו בטח נמשיך לטפל בנושא הזה

אוריאל בוסו: תודה לך על השתתפותך בדיונים, ובדיון הזה בפרט

אוריאל בוסו:       אריה מונק, מנכ"ל בית חם, בבקשה

אריה מונק: שלום

אריה מונק:  ראשית, תודה לך הרב בוסו על העלאת הנושא הכאוב הזה של אובדנות

אריה מונק:  אני אהיה מאוד קצר כי אין לנו זמן

אריה מונק:  אובדנות היא סוף הדרך של המתמודד, והמשך דרך  מאוד מייסרת ובלתי נתפסת של המשפחה

אריה מונק:  מדברים פה הרבה על אובדנות, אבל צריך להבין שאובדנות  זה רגע קטן שקורה בשניונת

אריה מונק:  לרגע הזה קדמו הרבה מאוד בקשות לטיפול

אריה מונק:  אין היום רופאים, אין היום פסיכולוגים בשירות הציבורי

אריה מונק:  בית חם מפעיל מערך עצום של טיפול בקהילה ושל שיקום בקהילה

אריה מונק:  אני מדבר על קיבולת של למעלה מ-7,500 מקרים רק במרפאות של בית חם

אריה מונק:   אנחנו אומרים את התשובה שהגברת אביטל אמרה: אין לנו תורים לתת כי אין רופאים

אריה מונק:  לא יעזור לנו לדבר על אובדנות ותוכניות ותוכניות, חייבים לדאוג שיהיה כוח אדם, בין אם הוא כוח אדם פסיכיאטרי ובין אם הוא כוח אדם בשלבים אחרים

אריה מונק:       אני רוצה לומר שיש תוכנית שנקראת  NAVIGATE  - תוכנית טיפול התערבות מאוד משמעותי לצעירים אחרי פסיכוזה ראשונה

אריה מונק:  התוכנית הזו לא מוכרת על ידי משרד הבריאות ולא ממומנת

אריה מונק:  אבל זו תוכנית מצילת חיים

אריה מונק:  ככל שאנחנו נרבה בתוכניות מצילות חיים לפני הרגע הקשה הזה, לא נצטרך לשאול שאלות כמו למה יש 500 או יותר אנשים מתאבדים בשנה

אריה מונק:       אני רוצה לסיים עם עוד עניין אחד שהוא מאוד משמעותי, וזה עניין המשמעות

אריה מונק:  אדם או נער שמתאבד, זה אדם שאיבד את רצון החיים ואת המשמעות לחיים

אריה מונק:  אני חושב שאנחנו צריכים לשאול את עצמנו: מה קורה למערכת החינוך שלנו, שלא מצליחה לתת משמעות לחיים, ואנשים ונערים מאבדים את המשמעות הזו

אריה מונק:  ואני שואל: האם נוכל לומר בוודאות שידינו לא שפכו את הדם הזה? תודה רבה

אוריאל בוסו: הרב מונק, סיפרת את התזה ואת התהליך, ופחות דיברת על בית חם

אוריאל בוסו:  אני ביקרתי אצלך

אוריאל בוסו:  לבית חם יש מרכזים בכל הארץ ובכל המגזרים: יהודים ושאינם יהודים,  דתיים ושאינם דתיים

אוריאל בוסו:  הייתי בפעילויות שלך וראיתי מתמודדים ומתמודדות בכל הגילים

אוריאל בוסו:  אתם עושים עבודת קודש

אוריאל בוסו:  מעבר לתקצוב הממשלתי, הרבה פילנתרופיה

אוריאל בוסו:  הוא מקים עכשיו מרכז ענק, שנמצא בבנייה, של עשרות מיליונים

אוריאל בוסו:  אנחנו מודים לך על עבודת הקודש שאתה עושה

אוריאל בוסו:  כמובן שהתוכניות והפעילות שלו מחוברות למשרדי הממשלה

אוריאל בוסו:  ירבו כמותכם

אוריאל בוסו:  בסופו של דבר, אתם חלק מהעבודה הציבורית

אריה מונק: תודה רבה

אוריאל בוסו: נמצא כאן ליאור שחר ממשרד הפנים, ונשמע לגבי ההטמעה ברשויות

אוריאל בוסו:        משרד החינוך, אנחנו מעוניינים לשמוע ממש בתקציר

אוריאל בוסו:  ד"ר חוה פרידמן, מנהלת אגף פסיכולוגיה חינוכית במשרד החינוך, בבקשה

שמחה פרידמן: אני אתחיל וריבה תמשיך

שמחה פרידמן:  יש לנו מצגת, אני לא יודעת אם מעלים אותה

אוריאל בוסו: אני מעדיף בלי מצגת

אוריאל בוסו:  תנו לנו את הנקודות שעלו כי זה מה שחשוב

שמחה פרידמן: נגיד את עיקרי הדברים

שמחה פרידמן:  קודם כול, זו ועדת בריאות, ואני אגיד שכשאנחנו מדברים על הסיכון להתאבדות, אנחנו מדברים על המגפה השקטה

שמחה פרידמן:  למעלה מ-90% מהמתאבדים סובלים מדיכאון, ובוודאי שבקרב ילדים ובני נוער, שאליהם אני אתייחס, הוא סמוי

שמחה פרידמן:  בית ספר הוא לא קליניקה, לבית ספר קשה מאוד לאתר את הילדים האלה

שמחה פרידמן:   אנחנו עושים הרבה מאוד פעולות במסגרת התוכנית למניעת התאבדויות, אבל לא רק במסגרת התוכנית

שמחה פרידמן:  השותפות שלנו בתוכנית היא איתנה וחשובה עם הנציגות של משרד הבריאות ובוועדה הבין-משרדית, אבל מערכת החינוך פועלת ברצף סיכוי-סיכון

שמחה פרידמן:  בעבר עלתה כאן הסוגיה של התוכנית לקידום בריאות נפש של ילדים ובני נוער, תוכנית  בין משרדית, כולל בתים מאזנים ובתים חמים

שמחה פרידמן:  זה בא לתת מענה לסוגיית הסיכון הבריאותי הנפשי של הרבה מאוד ילדים  ובני נוער, והמשפחות שלהם בצורות שונות כי יש שם תמיד, כמובן, גם משפחה

שמחה פרידמן:  יש את התוכנית הזו של קידום בריאות נפש של ילדים ובני נוער, וראוי שהיא תידון כאן בהמשך

שמחה פרידמן:  אנחנו מתעסקים היום בקצה הסיכון

שמחה פרידמן:  במערכת החינוך אנחנו עובדים גם עם כיתות של תלמידים בתוכנית בוחרים בחיים, ולכך ריבה תיכף תתייחס

שמחה פרידמן:       בשונה ממה שהוצג כאן קודם על ידי אחד הדוברים, הכשרנו 3,000 פסיכולוגים

שמחה פרידמן:  כמעט את כל הפסיכולוגים החינוכיים הכשרנו במסגרת התוכנית למניעת התאבדויות

שמחה פרידמן:  הוכשרו הרבה מאוד יועצים חינוכיים

שמחה פרידמן:  יש כאן שינוי מאוד מאוד גדול, עם אכן חסר עצום בפסיכולוגים ובפסיכיאטרים

שמחה פרידמן:  כך שאנחנו מדברים על פער שהולך ונפער בין הצרכים והיכולת לאתר אותם בתוך מערכת החינוך, לבצע הערכות סיכון להתאבדות על ידי פסיכולוגים, לבצע טיפולים פסיכולוגים בדרגות סיכון נמוכות ובינוניות להתאבדות, לבין כוח האדם

שמחה פרידמן:       אני אזכיר את ההקשר התקציבי

שמחה פרידמן:  אני יודעת שהזמן קצר וטוב שיש לנו עוד ועדה שבה אולי נוכל לדבר

שמחה פרידמן:  אני כן אגיד שהמצוקות במידה רבה הן סמויות

שמחה פרידמן:  כדי לאתר ולזהות את הילדים, צריך לעבוד עם המורים שלהם כדי שיהיה להם אומץ לאתר

שמחה פרידמן:  אבל אם הם לא רואים שילדים מגיעים לטיפול, הם מתקשים לשים את האצבע ולהגיד: אני אעבוד בזה

שמחה פרידמן:  הרצף הזה שבין האיתור והזיהוי והעבודה עם שומרי הסף בתוך מערכת החינוך לבין הערכות הסיכון והטיפול והעבודה עם כיתות ובתי ספר במסגרת בוחרים בחיים, הוא קריטי

שמחה פרידמן:  וככל שיש פה פערים בכוח אדם, זה בעיה

שמחה פרידמן:  דובר כאן על מספר הרשויות

שמחה פרידמן:  צריך גם לתחזק רשויות קיימות ולא רק להיכנס לרשויות חדשות

שמחה פרידמן:  כשמדברים על תכנון תקציבי, אי אפשר לדבר רק על להשלים עד 2025 את הכניסה לרשויות נוספות, אלא לתחזק את הקיים

שמחה פרידמן:  זה מאמץ עצום בפני עצמו

אוריאל בוסו: תודה רבה

אוריאל בוסו:  אני לא נכנס לרזולוציות של  משרד החינוך כי יש כאן דיון המשך, והיה כאן יושב-ראש ועדת החינוך

אוריאל בוסו:  הוא ראה את השאלות שעולות כאן

אוריאל בוסו:   בסוף אנחנו צריכים להקים שולחן עגול

אוריאל בוסו:  אנחנו לא מחפשים אשמים

אוריאל בוסו:  אבל המספרים הולכים וגדלים בכל הגילים, וזה  בלתי נתפס

אוריאל בוסו:  כל אחד הוא עולם ומלואו

אוריאל בוסו:  אנחנו צריכים למנוע זאת בכל דרך, וזו בדיוק הנקודה והמטרה

אוריאל בוסו:  לכן, אנחנו שואלים את השאלות לגבי החוסר, ההטמעה, הממשק והחוסר בתוכנית

אוריאל בוסו:  אף אחד לא בורח מאחריות ואף אחד לא מחפש להפיל את האחריות על האחר

אוריאל בוסו:       	ריבה שכטר, בבקשה

אוריאל בוסו:  שני משפטים

ריבה שכטר: אני אגיד משפט לגבי המגמה בהקשר של התוכנית בוחרים בחיים

ריבה שכטר:  אני כן רוצה להגיד שיש שינוי מאוד מאוד גדול במגמה

ריבה שכטר:  יש שיח עם תלמידים על המצוקות ועל מניעת אובדנויות ודיכאון בבתי הספר

ריבה שכטר:  זה מתחיל בתוכניות קיימות של מניעה לאורך כל  הדרך, ומסתיים בקצה בתוכנית בוחרים בחיים

ריבה שכטר:  כרגע היא תוכנית קצה, והמגמה של החשיבה שלנו היא איך להכניס את התוכנית הזו שלא להיות תוכנית קצה, שעומדת בפני עצמה, אלא להיות חלק ממערך המניעה

ריבה שכטר:  ברגע שהיא תהיה חלק ממערך המניעה היא תהיה מונגשת,  והיא גם תהיה בתוך שיח נורמלי ונורמטיבי על כל נושא גידור מניעת אובדנות

ריבה שכטר:  אנחנו ממש על זה ואני מקווה שתראו את הפירות ב - - -      

אוריאל בוסו: תודה רבה

עפרה חרמש: אני כמובן עם משרד החינוך, ואנחנו פעלנו מאוד בעמותה

עפרה חרמש:  חוה וריבה, חייבים לשלב את ההורים

עפרה חרמש:  חייבים לתת להורים כלים להתמודדות עם ילד אובדני ואיך לזהות אותו

עפרה חרמש:  כי הרבה פעמים גם כשהיועצת החינוכית תזהה, היא לא תצליח לעבור את ההורה

עפרה חרמש:  ההורה אומר: לא, הילד שלי בסדר

עפרה חרמש:  זו בעיה בפני עצמה

עפרה חרמש:  אנחנו בעמותה באמת פועלים

עפרה חרמש:   יש לנו תוכנית הורים ומדברים, שבה אנחנו מכשירים הורים איך להסתכל על הילדים שלהם ואיזה סימני מצוקה לזהות ומה לעשות

עפרה חרמש:  אני באמת ממליצה לשלב את ההורים

עפרה חרמש:  אם אני הייתי יודעת אז מה שאני יודעת היום, אולי הייתי מצליחה להציל את הבן שלי

עפרה חרמש:  אני חושבת שהכשרת הורים היא אבן דרך ממש חשובה במניעת אובדנות

אוריאל בוסו: תודה רבה

אוריאל בוסו:  אני אעבור לאורח שנמצא משמאלי

אוריאל בוסו:  זה כמובן לא ישודר

אוריאל בוסו:  אני לא אומר את שמו, אני רק אומר שעמותת "שרך תחייך" היא עמותה שמקדמת

אוריאל בוסו:  הוא יספר את הסיפור האישי, וזאת מבלי להיכנס לפרטים

אוריאל בוסו:  הוא חווה זאת במשפחה

אוריאל בוסו:  בבקשה

אוריאל בוסו:       מ':     היי, אחותי התאבדה בפסח האחרון, לאחר דיכאון שהיא קיבלה בצבא

אוריאל בוסו: היא היתה בת 19

אוריאל בוסו: 5

אוריאל בוסו:       מ':     מייד לאחר מכן הבנו שיש לנו את הכוחות לבוא ולשנות ושנמנע כמה שיותר את המקרים הבאים כי זה דבר שאפשר ממש למנוע, כמו שאמרתם פה

אוריאל בוסו:  הקמנו את עמותת "שרק תחייך", שהמטרה שלה היא ממש לנסות להוריד כמה שיותר את הסטיגמה ושידברו על זה בקרב בני נוער

אוריאל בוסו:   אבל לאו דווקא בבתי הספר

אוריאל בוסו:  כי בתי ספר זה מקום נחמד, אבל בסוף בן נוער בגיל 14 - 15 פחות ירצה לדבר עם היועץ

אוריאל בוסו:  הוא ירצה לדבר עם המדריך או עם מישהו שהוא יותר מעריך

אוריאל בוסו:  המטרה היא להעלות את המודעות ולמנוע את זה

אוריאל בוסו:  כרגע טיפול פסיכולוגי או פסיכיאטרי עולה הרבה כסף וצריך לחכות המון זמן, אז גם לעזור לאנשים לממן את זה

אוריאל בוסו: תודה רבה לך שבאת והשתתפת, וגם לאימא שלך שנמצאת פה

אוריאל בוסו:  אנחנו מודים לכם על החוזק והעוצמה שאתם נותנים גם לאחרים

אוריאל בוסו:  זה לא דבר מובן מאליו, ובוודאי לא בגיל שלך

אוריאל בוסו:  כמו שאמרנו, מי שכבר איננו – איננו

אוריאל בוסו:  אבל הוא משאיר משפחה מאחוריו שחוותה אסון

אוריאל בוסו:  המטרה היא למנוע את המקרים הבאים

אוריאל בוסו:  הזכות היא שזה לא יהיה קורבן חינם

אוריאל בוסו:  זו מטרת הדיון והיום שהוקצה לכך

אוריאל בוסו:       ליאור שחר, משרד הפנים, בבקשה

ליאור שחר: ליאור שחר, ראש אגף בכיר לתכנון ומדיניות במשרד הפנים

ליאור שחר:  ראשית, אני מודה לך על הדיון הזה

אוריאל בוסו: תודה רבה

ליאור שחר: אני אשתדל להיות ממש קצר בנושא הכול כך חשוב הזה

ליאור שחר:   איך משרד הפנים התחבר בכלל למשרד הבריאות בנושא התאבדויות?      

אוריאל בוסו: שלטון מקומי

ליאור שחר: כן

ליאור שחר:  בזמנו שר הפנים, אריה דרעי, ביקש שאפגש עם עמותת "בשביל החיים", ובאמת מייד נפגשתי איתכם

ליאור שחר:  דרך עמותת "בשביל החיים" הבנתי ולמדתי על התוכנית הממשלתית שהתקבלה עוד ב-2013

ליאור שחר:  המפגש עם ההורים היה, מבחינתנו, אירוע מכונן

ליאור שחר:  יתרה מכך, הבנו את חשיבות מעורבות הרשות המקומית בתוכנית הזו

ליאור שחר:  כמובן שהשר הנחה אותי לפעול בכל הכוח בזמנו מול הרשויות המקומיות בעניין

ליאור שחר:  נפגשתי עם היחידה במשרד הבריאות: עם מירי, יעל, אורית ושיראל

ליאור שחר:   גיליתי באמת פקידות מקצועית, אכפתית ונהדרת

ליאור שחר:  אני חייב להגיד שהם עוסקים בנושא הזה יום יום

ליאור שחר:  העיסוק בנושא הכאוב הזה יום יום ושמירה על מוטיבציה מאוד מאוד גבוהה,  לא מובן מאליו

ליאור שחר:  המפגש הזה יצר שיתוף פעולה  נהדר, מבחינתנו

ליאור שחר:  קודם כול, פירקנו את הרשויות המאתגרות

ליאור שחר:  כלומר, רשויות גדולות, רשויות שיש בהן פוטנציאל, עם מספר תושבים מאוד גבוה

ליאור שחר:  פיצחנו בהחלט את ההתמודדות הזו מול הרשויות המקומיות ויצרנו עבודה משותפת

ליאור שחר:  הכניסה של משרד הבריאות לרשויות המקומיות נעשית בתיאום איתנו

ליאור שחר:  אנחנו גם מקיימים ישיבות סטטוס

ליאור שחר:  אין כזה דבר שרשות תחליט שהיא מחכה עם זה

ליאור שחר:  זו ההזדמנות להודות לממוני המחוז במשרד הפנים

ליאור שחר:  הם גם נרתמו והם מייד סייעו באופן יוצא דופן לגיוס הרשויות המקומיות

ליאור שחר:       הייעוד של משרד הפנים הוא להוות שער לחיזוק הממשקים בין השלטון המקומי למרכזי

ליאור שחר:  זו דוגמה נהדרת

ליאור שחר:  כמובן שנמשיך בכל הכוח עם התוכנית הזו

ליאור שחר:  אנחנו גם ביקשנו להצטרף לוועדת ההיגוי

ליאור שחר:   תודה

אוריאל בוסו: תודה, ליאור

אוריאל בוסו:  יש לכם משמעות וחשיבות עצומה

אוריאל בוסו:  בסוף אתם הרגולטור של הרשויות המקומיות

אוריאל בוסו:   155 רשויות נמצאות בתוכנית, וזה לא מספר מבוטל

אוריאל בוסו:  אין ספק שזו כברת דרך ארוכה

אוריאל בוסו:  שימו את זה בסדר העדיפויות

אוריאל בוסו:  בתכנון ובנייה אתם מחליטים אם צריך תקן כזה וזה למעלית או תקן לחיזוק מבנים

אוריאל בוסו:  שימו  תקן כי רשות צריכה להבין

אוריאל בוסו:  שימו את זה בסדר עדיפות כמו שהכנסתם את השיטור העירוני וכו' ברשויות יחד עם המשרד לביטחון לאומי

אוריאל בוסו:  אני מגיע מהמוניציפלי ואני מכיר את זה

אוריאל בוסו:  אם אתה לא כופה על ראש העיר, הוא לא יוציא כסף והוא לא יכניס זאת כחלק מהעניין

אוריאל בוסו:  אבל ברגע שאתה אומר לו שזה יכול להיות פעילות מעבר לפעילות החינוכית לאחר מכן, זה אחרת

קריאה: ישר כוח, רעיון מצוין

מירי כהן: אני חייבת לומר שהפעילות של משרד הפנים, ושל ליאור באופן אישי, תרמה כול כך הרבה לתוכנית

מירי כהן:  המון תודה למשרד הפנים על המסירות

אוריאל בוסו: תודה רבה

אוריאל בוסו:       אליק קצב, מנהל תחום מחקר 105, המשרד לביטחון לאומי, בבקשה

אוריאל בוסו:  אנחנו לקראת סיום, אני מצטער בפני מי שאני לא מצליח לתת לו רשות דיבור

אליק קצב: גם אני אשתדל לעמוד בלוחות הזמנים

אליק קצב:  105 כבר קיבלו פה קצת קרדיט במהלך האירוע הזה

אליק קצב:  אנחנו חגגנו חמש לפני מספר ימים

אליק קצב:   105 זה סינרגיה של חמישה משרדי ממשלה שיושבים ביחד אצלנו: חינוך, רווחה, בריאות ומשפטים, והכול בניצוח המשרד לביטחון לאומי

אליק קצב:  וכמובן שגם המשטרה

אליק קצב:  זו יחידת משטרה שיושבת בלב 105

אליק קצב:  היה מאוד קשה להכניס את נושא מצוקות בני נוער לתוך המשטרה

אליק קצב:  אבל היום, חמש שנים אחרי, אנחנו יכולים להגיד שזה חלק אינטגרלי מהעבודה של מוקד 105

אליק קצב:  כ-12% מהאירועים שנתי שאנחנו מטפלים בהם זה מצוקות וזה חשש לחיי אדם

אליק קצב:  אנחנו דיברנו המון  על פעולות בשטח,  אבל בני הנוער נמצאים בשטח של הרשת ושם הם מציפים את המצוקות שלהם

אליק קצב:  הם משתמשים ביכולת שלהם להעלות את הבעיות והצרכים שלהם ולהישאר אנונימיים

אליק קצב:  הם משתמשים בשפה, שהיא שונה מהשפה שאנחנו מכירים, כדי להציג את המקום בו הם נמצאים

אליק קצב:       האתגרים הגדולים שלנו זה לאתר את המצוקות האלה

אליק קצב:  מערכת 105 היא מערכת מאוד ריאקטיבית

אליק קצב:  זה אומר שפונים אלינו ומעדכנים אותנו על מצוקות של בני נוער שנמצאות ברשת

אליק קצב:  בעקבות הנושא הזה, הקמנו את סיירת אבירי הרשת

אליק קצב:  זו סיירת מתנדבים שקיימת מספטמבר האחרון

אליק קצב:  המטרה שלה היא לצאת באופן אקטיבי אל הרשתות החברתיות, למקומות בהם נמצאים בני הנוער, פורומים שאנחנו יודעים שהם מעלים מצוקות ושיש בהם קשיי חיים

אליק קצב:  סיירת המתנדבים הזו יושבת תחת 105, ומטרתה לתת לאותם בני נוער וילדים יותר אנרגיה ודלק לטנק הדלק הריק בו הם נמצאים כדי לצאת מהמקום הזה

אליק קצב:   אנחנו עובדים עם כולם

אליק קצב:  היחידה למניעת אובדנות נמצאת באופן שוטף איתנו

אליק קצב:  הם אמורים עכשיו להעביר הכשרה של שומרי סף לאבירי הרשת ולדסק השותפויות של 105

אליק קצב:  תודה רבה

אוריאל בוסו: תודה רבה

אוריאל בוסו:  אנחנו צריכים לסיים

אביטל ציפורה קלר: כל הכבוד לכם

אביטל ציפורה קלר:  אתם עושים עבודה נהדרת

אביטל ציפורה קלר:  אני יכולה להגיד על כמה מקרים בהם טיפלתי שאיתרתם בשלבים מוקדמים

אביטל ציפורה קלר:  איתרתם מקרים שלא איתרנו, וזו היתה עבודה נהדרת

אליק קצב: החוכמה היא להגיע לשלב לפני שזה מגיע אליכם ולעצור ולמנוע את זה

אליק קצב:  מניעה היא החלק הכי חשוב בתהליך

אוריאל בוסו: אני מתנצל בפני שאר החברים שלא הצלחתי לתת להם לדבר

אוריאל בוסו:  יש כאן ועדה נוספת

אוריאל בוסו:    הוועדה מודה לכל המשתתפים החשובים בדיון

אוריאל בוסו:  כמובן למי שהיה כאן, לשרה ולסגנית השר, ולעמותות, לעמותת "בשביל החיים" על היוזמה ליום המיוחד

אוריאל בוסו:   הוועדה רושמת לפניה את הודעת סגנית השר בדבר שמירה והגדלת התקציב של התוכנית הלאומית

אוריאל בוסו:  אנחנו, כמובן, נעקוב

אוריאל בוסו:  ועדת הבריאות קוראת לרשויות המקומיות, למשרד הפנים, למרכז השלטון המקומי ולמשרד הבריאות, לפעול להטמעת המערכת גם בשאר הרשויות ושיהיה המקסימום

אוריאל בוסו:  הוועדה, כמובן, קוראת למשרד האוצר לאשר ועדת פטור בחשב הכללי על מנת שמרכז הסיוע יוכל להמשיך לפעול בצורה מיטבית

אוריאל בוסו:  כמובן שבדיון עלתה בצורה חזקה ההבנה לשיתוף פעולה בין משרדי הממשלה ובין הרשויות המקומיות, והמגזר השלישי, שהוא מפתח מרכזי בהצלחת התוכנית

אוריאל בוסו:  ואנחנו בתקווה להמשך שיתוף פעולה

אוריאל בוסו:  הוועדה תמשיך ללוות ולפקח על התוכנית הלאומית למניעת אובדנות ולקיים דיון המשך

אוריאל בוסו:  כבר השבוע הוועדה מקיימת סיור בבית החולים אברבנאל לבריאות הנפש

אוריאל בוסו:  אני מזמין, כמובן, את כל הנוכחים לקחת חלק בשאר הדיונים שיתקיימו פה היום בוועדות השונות, וכמובן בכנס שמתקיים כרגע באולם ירושלים ביוזמת סגנית השר

אוריאל בוסו:  כמו כן, בשעה 13:00 יתקיים כאן דיון משותף לוועדת החינוך ולוועדה לזכויות הילד, ובשעה 14:00 יהיה דיון בוועדת העבודה והרווחה, ויהיו דיונים בעוד ועדות

קריאה: חשוב מאוד שתהיה בקשה לחשב הכללי

אוריאל בוסו: הקראנו את זה

אוריאל בוסו:   תודה רבה

אוריאל בוסו:      
     ישיבה זו נעולה